Protesti u Bjelorusiji deveti dan zaredom - BIGportal.ba\nProtesti u Bjelorusiji deveti dan zaredom\n17 Avgusta, 2020 17 Avgusta, 2020 040\nGrađani Minska okuplili su se devetog dana protesta ispred pozorišta koje se nalazi nedaleko od zgrade predsjedništva koju obezbjeđuje policija.\nNakon toga, demonstranti su krenuli Avenijom Nezavisnosti, prenosi dopisnik “Sputnjika”.\nNekoliko stotina ljudi okupilo se i ispred gradskog pritvora u centru Minska gdje se, navodno, nalazi predstavnik opozicije, bloger Sergej Tihanovski, koji je priveden tokom predizborne kampanje.\nBlogeru Sergeju Tihanovskom odbijena je kandidatura za predsjedničke izbore, pa se umjesto njega kandidovala njegova supruga Svetlana.\nIspred pritvora demonstranti su proveli oko sat vremena i za to vrijeme tražili da se oslobode pritvorenici koje oni smatraju političkim zatvorenicima.\nOkupljenima se pridružila kolona demonstranata koja je došla sa Trga Nezavisnosti.\nPoslije toga, ljudi su krenuli ka zatvoru u kome se nalaze demonstranti pritvoreni na protestima održanim poslije izbora.\nPridružili se i rudari\nBjeloruski rudari rudnika kalaja u Soligorsku okupili su se takođe na trgu u centru grada i najavili da se pripremaju za potpunu obustavu rada.\nTASS izvještava da se približno 200 rudara okupilo.\nRudari su saopštili da su već stupili u djelimični štrajk i da je suspendovan rad u oknima, dok štrajkački odbor prikuplja potpise na zvaničnoj objavi potpunog prekida rada koja bi trebalo da bude uručena rukovodstvu kompanije Beloruskali.\nU Bjelorusiji od održavanja predsjedničkih izbora 9. avgusta traju protesti građana nezadovoljnih izbornim rezultatima i organizacijom izbora. Prema podacima Centralne izborne komisije, na protestima je sa više od 80 odsto pobijedio aktuelni predsjednik Aleksandar Lukašenko.\nPrvih dana protesta, snage bezbjednosti su za razbijanje demonstranata koristile vodene topove, suzavac, šok-bombe i gumene metke. Kasnije je policija prekinula da rastjeruje demonstrante i primjenjuje silu. Na protestima je do sada privedeno oko sedam hiljada ljudi, a u bolnicama je stotine građana povrijeđenih tokom akcija policije.\nZvanično – postao persona non grata\nVelika Kladuša: Građani pregledaju autobuse, izbacuju migrante


DETALJI POROĐAJA NA AERODROMU "NIKOLA TESLA": Čekala avion sa gostima, dočekala - sina | Novosti.RS\nFoto Z. Jovanović/Depositphotos\nTunišanka, koja je sa suprugom, našim državljaninom, došla da sačeka prijatelje - porodila se. Žena je dobila učestale kontrakcije, tako da nije bilo vremena za čekanje ekipe Hitne pomoći. Ulogu akušera preuzela je medicinska ekipa koja radi u aerodromskoj ambulanti i obavila porođaj.\nU izjavi za "Novosti", dr Ivan Ćertić iz bolnice MediGroup, šef ambulante Hitne pomoći na aerodromu "Nikola Tesla", otkriva kako se odigrao ovaj srećan događaj. Ekipa je, u subotu oko 18.30, dobila poziv za intervenciju zbog žene sa trudovima, na ulazu u "Terminal 1" aerodromske zgrade. Na lice mesta su stigli za nekoliko minuta, prebacili trudnicu u sanitetsko vozilo i prevezli u aerodromsku ambulantu. Kako su saznali, trudovi su počeli oko pola sata pre poziva, a zatim se naglo intenzivirali, kada je i zatražena pomoć.\nDr Ivan Ćertić\n- U pitanju je bila Tunišanka, stara 32 godine, sa istorijom ranijih spontanih pobačaja - kaže dr Ivan Ćertić. - U samom transportu do ambulante, došlo je do pucanja vodenjaka i aktivnog započinjanja porođaja. Tek što smo porodilju uveli u ambulantu i spremili neophodan materijal i instrumente, kontrakcije su dostigle maksimum. Porodilja, iako prvorotka, zatečena naglim razvojem situacije, bila je vrlo pribrana i saradljiva, tako da je samo nakon nekoliko dodatnih napora i bez komplikacija zdrava, muška beba došla na svet. Sve je bilo gotovo za 10-15 minuta. Otac je bio sve vreme prisutan i po rođenju sina rekao da će se zvati Adam.\nPOROĐAJ NA PANČEVAČKOM MOSTU\nPočetkom jula, još jedna trudnica nije mogla da sačeka da stigne do porodilišta u Beogradu. Mama iz Pančeva je u kolima Hitne pomoći na Pančevačkom mostu, i to usred popodnevnog špica - rodila zdravu devojčicu.\nDoktor Ćertić navodi da su, u trenutku presecanja pupčanika, stigle i kolege iz Gradskog zavoda za hitnu pomoć, uz čiju pomoć su majka i beba prebačene u GAK "Narodni Front". Poslednja informacija koju je dobio je da su beba i majka dobro.\n- Drago mi je što smo se našli na pravom mestu u pravo vreme i što smo mogli biti od pomoći - zadovoljan je dr Ćertić. - Srećan sam što je sve prošlo brzo i bez problema. Dodatno sam zahvalan na podršci i pomoći ostalim članovima ekipe, medicinskom tehničaru Draganu Staniću i vozačima saniteta Dušanu Vučetiću i Predragu Jestroviću.\nbeba novorođenče Tunišanka beogradski aerodrom Nikola Tesla porođaj\nTo je prava vest a ne gde je bila ova ili ona starleta, pevaljke, tzv zvezdice. Bravo za doktora i njegove saradnike.\nObzirom da je korona nije trebalo da dolazi na aerodrom. Ugrozila zivot i sebi i bebi.\nDANAS PREOKRET: Spremite kišobrane i jakne, a evo kakvo će vreme biti naredne nedelje\n07:07 DANAS PREOKRET: Spremite kišobrane i jakne, a evo kakvo će vreme biti naredne nedelje


Ako je momak nežan i pažljiv prema svojoj devojci, nije potrebno mnogo da bi mu prilepili etiketu sladunjavog. Međutim, ako imate jednog takvog momka kraj sebe, vi ste srećna devojka! Upravo oni koji bi vašeg momka nazvali ovim neprimerenim imenom bi želeli da budu kao on, ali ne znaju kako.\nČinjenica je da parovi koji se ne ustručavaju da jedno drugom pokažu svoju ljubav i naklonost, bez obzira na to šta drugi misle o njima, mnogo više uživaju u svojoj vezi. Njima zapravo nije važno što ih drugi smatraju sladunjavima, jer su srećni zajedno. Bilo da kraj sebe imate jednog ovakvog ili se pitate zašto vam je on potreban, otkrivamo vam u našoj galeriji koje vam prednosti donosi zabavljanje sa divnim momkom.


Sindikat obrazovanja USK-a: Štrajkuju sve škole, izuzev dviju u Velikoj Kladuši\nNaslovnica NAJNOVIJE Sindikat obrazovanja USK-a: Štrajkuju sve škole, izuzev dviju u Velikoj Kladuši\nVelika Kladuša – Sindikat predškolskog, osnovnog i srednjeg obrazovanja Unsko-sanskog kantona (USK) danas je stupio u generalni štrajk, saopćeno je danas iz Sindikata.\nU saopćenju se navodi da su sve škole stupile u štrajk, izuzev dviju osnovnih iz Velike Kladuše i nekih vrtića. U Sindikatu navode da su u nekim školama direktori vršili mobing nad sindikalnim povjerenicima i članovima sindikata.\nU Osnovnoj školi “Sead Ćehić” Grahovo, Velika Kladuša, došlo je i do incidenta između direktora škole i sindikalnog povjerenika.\nO tome je obaviješteno Ministarstvo unutrašnjih poslova (MUP) USK-a i u toku je obrada, stoji u saopćenju Sindikata, u kojem se dodaje i da su štrajkački odbori jutros bili pozvani od premijera i ministra obrazovanja na pregovore, do kojih nije došlo.\nRazolg tome je što je premijer htio da pregovara odvojeno sa štrajkačkim odborima, a što sindikalni pregovarači nisu prihvatili, jer imaju odluku oba predsjedništva da se pregovori vrše isključivo zajedno, navodi se.


Otvoreno pismo ministru vera Srđanu Srećkoviću | Ateisti Srbije\n← Časopis “VELIKI PRASAK”\nKrsna Slava grada Beograda →\nOtvoreno pismo ministru vera Srđanu Srećkoviću\nPosted on 23.05.2011. by UO Ateisti Srbije\nPovodom: B92 – Crna Gora ima državu pa bi i crkvu\nUvaženi ministre, ako zaista smatrate da crkveni život treba u potpunosti da bude odvojen od svetovnog, onda biste mogli da uradite nešto po tom pitanju. Na primer, da date ostavku, a zatim pomognete da se zatvori Vaše ministarstvo, koje krši odvojenost države od crkve, definisanu članom 11 Ustava Republike Srbije.\nZatim, mogli biste da izbacite versku nastavu iz državnih obrazovnih institucija, kojom se, takođe, krši odvojenost države od crkve, definisanu članom 11 Ustava Republike Srbije.\nNakon toga, mogli biste da ukinete školsku slavu, kao i slave u bilo kojim drugim državnim institucijama, koje, takođe, krše odvojenost države od crkve, definisanu članom 11 Ustava Republike Srbije.\nTakođe, morali biste da ukinete i versku službu u vojsci, koja krši odvojenost države od crkve, definisanu članom 11 Ustava Republike Srbije.\nDodatno, morali biste da promenite i trenutnu himnu Republike Srbije, koja, takođe, krši odvojenost države od crkve, definisanu članom 11 Ustava Republike Srbije.\nNajvažnije od svega, morali biste da prekinete da poklanjate novac svih poreskih obveznika crkvenim institucijama, da im obezbeđujete penzije, dok penzioneri koji su ceo život radili prave poslove gladuju, jer i to krši odvojenost države od crkve, definisanu članom 11 Ustava Republike Srbije.\nMeđutim, izgleda da ste jedino zabrinuti za sekularnost kada neka druga država želi da uradi nešto što se ne sviđa Srpskoj pravoslavnoj crkvi. Postavlja se pitanje, da li vi radite za narod i državu ili za SPC?\nVaši građani koji Vas podržavaju da budete dosledni svojim rečima i da ispunite gorenavedene promene za očuvanje sekularnosti i poštovanja Ustava Republike Srbije,\nPogledaj PDF: Otvoreno pismo ministru vera Srđanu Srećkoviću\nPogledaj PDF: Отворено писмо министру вера Срђану Срећковићу\n15 Responses to Otvoreno pismo ministru vera Srđanu Srećkoviću


Vijest dana - datum: 2018-07-02 DRŽAVNI ORGANI NE KONTROLIŠU PORIJEKLO BOGATSTVA KONTROVERZNOG NIKŠIĆKOG BIZNISMENA\nBrano Mićunović Brano ulaže 16,5 miliona u gradnju hotela Predračunska vrijednost izgradnje kondo hotela od pet zvjezdica, sa 12 spratova, u centru Budve, iznosi 16.522.429 eura, što dokazuje izvještaj revizora o poslovanju budvanske firme Iako je „Dan” tražio od Uprave za sprečavanje pranja novca odgovor na pitanje da li je kontrolisano Mićunovićevo bogaćenje, na to nam nije odgovoreno\nSkupština akcionara preduzeća „Zeta film“ donijela je odluku o realizaciji investicionog projekta – izgradnja kondo hotela kategorije pet zvjezdica. Predračunska vrijednost investicije iznosi 16.522.429 eura, navodi se u revizorskom izvještaju o poslovanju budvanske firme. Na čelu odbora direktora ove budvanske firme je kontroverzni nikšićki biznismen Branislav Brano Mićunović, a revizorski izvještaj sačinila je firma „Reviko”.\nKako se naglašava u ovom dokumentu, u vlasništvu „Zeta filma“ je zemljište, upisano u list nepokretnosti broj 3692, KO Budva, ukupne površine 2.437 kvadrata. Navedeno je i da je knjigovodstvena vrijednost zemljišta 487.400 eura. Tu su, prema navodima iz izvještaja, i građevinski objekti – poslovna zgrada u Budvi površine 3.098 kvadrata upisana u list nepokretnosti 3692 KO Budva, poslovni prostor u Beogradu površine 113 kvadrata, upisan u LN 1861 KO Stari grad, i poslovni prostor u Beogradu površine 138 kvadrata, upisan u LN 4020 KO Novi Beograd.\nRanija DPS većina u Budvi ugrabila je neposredno pred smjenu vlasti u tom gradu da preduzeću „Zeta film“ omogući da sve obaveze za komunalno opremanje građevinskog zemljišta izmiri do kraja 2021, odnosno do 15. decembra 2021. godine. Ugovor između Opštine Budva i Zeta film AD zaključen je 15. decembra pretprošle godine.\nZanimljivo je da je ugovor o naknadi za komunalno opremanje građevinskog zemljišta „Zeta film“ sa Opštinom Budva sklopila prije nego što je od Ministarstva održivog razvoja i turizma dobila građevinsku dozvolu. Ministarstvo održivog razvoja odbrilo je 23. decembra pretprošle godine građevinsku dozvolu kompaniji „Zeta film“ za gradnju kondo hotela.\nMićunović je sredinom prošle godine uzeo kredit od 3,1 milion eura kod Hipotekarne banke, a kao garanciju založio je zgradu u centru Budve. U katastru se tada moglo vidjeti da je Mićunović kao garanciju založio poslovnu zgradu od 288 kvadrata u centru Budve, i pripadajuće dvorište od 172 kvadrata. Sredinom prošle godine Mićunović se upisao kao vlasnik zgrade u centru Budve, koja se nalazi u neposrednoj blizini objekta preduzeća „Zeta film“. Međutim, nedavno je, kako su podaci iz katastra to i pokazali, Mićunović vratio cjelokupan dug banci i hipoteka je izbrisana.\nJedno vrijeme je bio aktuelan i sudski spor u vezi s parcelom na kojoj se nalazi objekat preduzeća „Zeta film“. Pravni zastupnici Fondacije Luketić podnijeli su tužbu protiv države, Opštine Budva, preduzeća „Zeta film“ AD i kompanije MCG Montenegro, ističući da su im uzurpirali nekoliko hiljada kvadrata zemljišta u samom centru Budve. Tužba je zasnovana na katastarskim podacima koji, kako se navodi, dokazuju njenu osnovanost, a njom se traži i da Viši sud u Podgorici poništi raniju presudu kotorskog suda kojom se tuženi oslobađaju bilo kakve obaveze da vrate zemlju Luketićima.\nPrema ranije izdatim urbanističko-tehničkim uslovima, Mićunovićevo preduzeće bi moglo da gradi hotel na 23.000 kvadrata bruto građevinske površine.\nIzbjegao zabranu gradnje\nMinistar održivog razvoja Pavle Radulović potpisao je krajem pretprošle godine građevinsku dozvolu budvanskoj kompaniji za gradnju kondo hotela sa pet zvjezdica u centru metropole turizma. Izdavanjem građevinske dozvole, preduhitrena je nova budvanska vlast, koju čine stranke koje su u opoziciji na državnom nivou. Nova vlast je donijela odluku o moratorijumu na Detaljni urbanistički plan „Budva centar”, kojim je obuhvaćena i parcela u vlasništvu kompanije čiji je Mićunović predsjednik odbora direktora, ali izdavanje građevinske dozvole omogućilo je „Zeta filmu“ da nesmetano gradi.


Sedamnaestogodišnjak pao u alkoholnu komu | Laktaši - Glas Laktaša - Nezavisni online magazin\nSedamnaestogodišnjak pao u alkoholnu komu\nBANJALUKA, 12. januara – Prava drama odigrala se u jednom banjalučkom kafiću tokom novogodišnjih praznika, kada je grupa tinejdžera slavila rođendan. Nakon prilične količine alkohola jedan sedamnaestogodišnjak se srušio, nakon čega su njegovi prestravljeni drugari pozvali hitnu pomoć, potvrđeno je za Srpskainfo u Domu zdravlja Banjaluka.\n“U toku novogodišnjih praznika, u noći između 2. i 3. januara, jednoj maloljetnoj osobi muškog pola, starosti 17 godina, pružena je hitna intervencija na terenu, po pozivu drugova iz kafića, gdje se proslavljao nečiji rođendan. Pacijent je bio u alkoholnoj komi, prehospitalno zbrinut i upućen na bolničko liječenje na UKC- Pedijatrijska klinika. Radilo se o pacijentu koji je prvi put konzumirao alkohol, dakle ne o pacijentu koji često konzumira alkohol”, potvrdili su u službi za informisanje Doma zdravlja Banjaluka.\nPrethodni tekstLiječenje kanabisom u BiH od sredine godine\nSledeći tekstMEČ KOJI ĆE UĆI U ISTORIJU Pet poena Zvezde u NIČIJEM VREMENU, čeka se reakcija ABA lige


Alija Behmen: 25. studeni je oživotvorenje BiH - Grad Sarajevo\nPovodom Dana državnosti Bosne i Hercegovine, izaslanstva Predsjedništva BiH, Grada Sarajeva, izaslanstva gradskih općina položili su cvijeće na Spomen-obilježje ubijenoj djeci opkoljenog Sarajeva 1992-1995. Za gradonačelnika Sarajeva Aliju Behmena Spomen-obilježje ubijenoj djeci Sarajeva u minulom ratu ima najdublje značenje u povijesti Bosne i Hercegovine. "Radi se o mladim dušama koje ničim nisu zaslužile da budu ubijeni. Zbog toga ovaj posjet doživljavam veoma teško. Da se zna, 25. studeni je oživotvorenje BiH, a oni koji negiraju ovaj praznik, zaboravljaju da su tada utvrđene granice i danas Bosne i Hercegovine", kazao je Behmen.\n"Vrijeme je da se antifašisti diljem BiH ujedine i prevladaju neprirodne podjele. Valja živjeti u Bosni i Hercegovini zajedno i napraviti bolju budućnost, koja će onemogućiti da ne dižemo više ovakve spomenike ubijenoj djeci", izjavio je za Fenu, član Predsjedništva BiH Bakir Izetbegović.\nNačelnik Novog Sarajeva Nedžad Koldžo, rekao je da je na današnji dan utemeljena granica Bosne i Hercegovine i ni jedan rat nije, niti će uspjeti da razbije utvrđene granice BiH. "Iskreno se nadam da će i nakon posljednje agresije na BiH sazrijevati istina da je država o kojima govore odluke ZAVNOBIH-a, odnosno, država i Srba i Hrvata i Bošnjaka", kazao je Koldžo.\nPovodom Dana državnosti Bosne i Hercegovine izaslanstvo Grada Sarajeva također je položilo cvijeće i odalo počast poginulim braniteljima našeg grada kod Vječne vatre, na mezarju Kovači, kod biste Josipa Broza Tita, na Spomen-parku Vraca i na Spomen-obilježju na Trgu ZAVNOBiH-a.\nIzvor: FENA/Odjel za odnose s javnošću\n25. Novembra 2012. in Vijesti\nGradska uprava vodi pregovore za organizaciju Javnog dočeka Nove godine u Sarajevu


Dr Bačevac sa ambasadorom Republike Turske: Unapređenje prijateljskih odnosa je prioritet – SDP Srbije\nDr Bačevac sa ambasadorom Republike Turske: Unapređenje prijateljskih odnosa je prioritet\nPredsednik Poslaničke grupe prijateljstva sa Turskom i narodni poslanik Socijaldemokratske partije Srbije dr Muamer Bačevac i članovi PGP sastali su se danas sa ambasadorom Republike Turske u Republici Srbiji Nj.E. Hamijem Aksojem, sa kojim su razgovarali o daljem unapređenju saradnje između dve države.\nPredsednik PGP dr Muamer Bačevac istakao je da se kontinuitet u dobrim odnosima održava i danas, i da se ogleda u bliskim odnosima dva naroda, kao i u dobroj privrednoj saradnji.\nBačevac je izrazio zadovoljstvo što je ove godine u Novom Pazaru organizovana svečana proslava velikog praznika za Tursku, 29. oktobra, kada je stvorena moderna država, zahvaljujući Kemalu Ataturku.\nSa stvaranjem moderne Turske, razvijala se i moderna Srbija, naveo je Bačevac i ocenio da od tada naše veze rastu i napreduju.\n– O dobrim odnosim dve države govori i činjenica da je u turskom parlamentu najbrojnija upravo Poslanička grupa prijateljstva sa Srbijom, koja broji preko 200 parlamentaraca – istakao je dr Muamer Bačevac.\nOn je naveo da je to pokazatelj da u Turskoj postoji želja da sa Srbijom gradi strateške odnose, dodajući i da je Srbija otvorena za blisku saradnju na svim poljima.\nAmbasador Hamij Aksoj složio se da Srbija i Turska imaju bliske političke, ekonomske i kulturne odnose, koji se i dalje mogu unaprediti. Naveo je da će tome doprineti i uvođenje direktnih avionskih letova između Beograda i Ankare do kraja ove godine.\nAmbasador Aksoj je naglasio da postoji veliko interesovanje turskih privrednika za investiranje u Srbiji, posebno u infrastrukturne projekte. On je ocenio i da postoji prostor za unapređenje međuparlamentarne saradnje i najavio skori dolazak predsednika Parlamenta Turske u posetu Narodnoj skupštini.\nSastanku su prisustvovale i narodne poslanice SDPS-a Nataša Mihailović i Samira Ćosović, koje su istakle bliske istorijske veze srpskog i turskog naroda, ukazujući da veliki broj državljana Srbije živi i radi u Turskoj. Osvrnule se i na dobru saradnju regiona Srbije i Turske.


(FOTO) Duh Banjaluke utkao u rukotvorine | Banjaluka.net\n(FOTO) Duh Banjaluke utkao u rukotvorine\nBanjaluka je inspiriacija mnogim umjetnicima, a među njima je i naš sugrađanin Marinko Šolak koji već godinama pravi unikatne i prepoznatljive suvenire koji su simboli grada na Vrbasu.\nPrepoznatljivi simboli Banjaluke samo su dio bogate kolekcije predmeta različitih oblika i dimenzija koje izrađuje ovaj šestdesettrogodišnji majstor spretnih ruku, a koji nas je ugostio u njegovoj suvernirnici “Suvenir” nedaleko od tvrđave Kastel.\nLjubav prema minijaturnim figurama pokazuje još u djetinjstvu, a za aktivnijim bavljenjem ovim poslovom odlučuje se sasvim slučajno kada se prijavio za učešće na konkurs za izradu zvaničnog banjalučkog suvenira.\nŠolak za izradu suvenira koristi različite materijalepoput drveta, kamena, metala i stakla, a posebno se ističu predmeti koji predstavljaju znamenitosti Banjaluke kao što su tvrđava Kastel ili dajak.\nZa izradu kompleksnijih predmeta i oslikavanje određenih motiva ovaj umjetnik koristi i specijalnu vrstu kamena do kojeg je teško doći, a ima ga samo u Benkovcu.\n“Radi se o posebnom pločastom kamenu koji se ‘lista’ i veoma je zahvalan za izradu suvenira. Iako je najbolji benkovački kamen, nerijetko u nedostatku istog koristim slične domaće verzije. Jedan od najboljih supstituta pokazao se i kamen koji sam pronašao na Vlašiću, nedaleko od Babanovca”, rekao nam je Šolak.\nVrijeme potrebno za izradu jednog suvenira zavisi od njegove veličine, složenosti i sitnih detalja koji se na njemu nalaze.\n“Najzahtjevnije što sam do sad uradio je maketa Kastela koja je izrađena za potrebe konkursa”, rekao nam je naš domaćin koji je veliki poznavalac istorije Banjaluke, te nam je susret s njim bio jako interesantan i edukativan.\nU ovoj suvenirnici nalazi se veliki broj predmeta, uglavnom inspirisani krajiškom ljepoticom, ali Marinko izrađuje i predmete po narudžbi i želji mušterija. Najdraži ne može da izdvoji jer su mu svi podjednako dragi, a kao najčudniji navodi suvenir “ćevap”.\nPogledajte foto-galeriju suvenira i drugih predmeta (Foto: MONDO/Dušan Volaš)…\n“Smatram da je ćevap pored dajak čamca i Trapist sira jedan od glavnih simbola Banjaluke, pa je neophodno da ima i svoj suvenir”, rekao nam je Marinko.\nCijene ovih minijatura u koje su utkane ljubav i strpljenje našeg sagovornika kreću se od jedne do dvadesetak maraka, a kupuju ih kako domaći tako i strani turisti.\n“Najčešće i najbolje mušterije su naši ljudi, a od stranaca posebno bih izdvojio Ruse jer su jako zahvalni kupci”, rekao nam je gospodin Marinko i dodao da se ovaj posao mora raditi s ljubavlju jer zarada koju donosi ipak nije velika.


Predsednik MOK-a Žak Rog u intervjuu za brazilski list "O Globo" upozorio je organizatore da radovi kasne.\n"Ne možete da bude zadovoljni, morate da radite više", rekao je Rog.\nRio je grad od šest i po miliona stanovnika, a poznat je po velikoj saobraćajnoj gužvi, lošoj infrastrukturi i siromašnim kvartovima u kojima bezbednost nije na visokom nivou.\n"Uveren sam da će Rio biti sjajan organizator, ali svi moraju da shvate da je potrebno mnogo rada i planiranja i da nema vremena za gubljenje", istakao je Rog.\nOlimpijske igre u Riju 2016. godine biće prve koje će se održati u Južnoj Americi.


U pripremi Zakon o organizacijama osoba sa invaliditetom\nTri su suštinska problema za osobe sa invaliditetom (OSI) su zapošljavanje, dostupnost obrazovanja i sveukupna dostupnost, te Ministarstvo rada, zapošljavanja, boračkih i socijalnih pitanja radi na rešavanju konkretnih životnih problema ovih osoba, izjavio je ministar za rad.\n"Kada je u pitanju zapošljavanje OSI, od 1. januara do 1. oktobra 2016. godine sa Nacionalne službe zapošljavanja zaposleno je 4.778 osoba sa invaliditetom. To je u odnosu na prošlu godinu povećanje od 45 odsto", rekao je ministar.\nPrema njegovim rečima, njegovo Ministarstvo, zajedno sa Ministarstvom prosvete, nauke i tehnološkog razvoja radi na dostupnosti obrazovanja i da "inkluzija nije samo slovo, već mora da bude politika društva, u kojoj OSI, u skladu sa svojim potrebama i mogućnostima mogu da prate određenu vrstu nastave".\nGovoreći o trećem problemu, sveukupnoj dostupnosti, ministar kaže da je već učinjeno da skoro sve institucije unutar sistema Ministarstva rada budu maksimalno fizički dostupne OSI.\n"Tu mislim da odeljenja PIO, NSZ, Centre za socijalni rad, i nadam se da će do kraja ovog mandata svi u potpunosti biti dostupni OSI. Imamo i saradnju sa MUP-om, gde smo zajedničkim trudom i sredstvima u 64 Policijske uprave obezbedili rampe, a naravno, to radimo sa objektima kulture i javne namene", precizirao je ministar.\nOn je istakao važnost Zakona o organizacijama osoba sa invaliditetom koji je u pripremi, a koji treba da stvori obavezu države prema tradicionalnim reprezentativnim organizacijama.\nMinistarstvo rada donelo je i nekoliko sistemskih rešenja koji direktno utiču na poboljšanje položaja slepih kroz usvajanje Zakona o kretanju uz pomoć psa vodiča ("Sl. glasnik RS", br. 29/2015), te Zakona o dopunama Zakona o sprečavanju diskriminacije osoba sa invaliditetom ("Sl. glasnik RS", br. 13/2016), kojim je osobama sa invaliditetom koje imaju trajne posledice telesnog ili senzornog oštećenja ili bolesti, omogućeno potpisivanje isprava uz pomoć pečata koji sadrži podatke o ličnom identitetu ili uz pomoć pečata sa ugraviranim potpisom (faksimil) pred organima javne vlasti, pravnim i fizičkim licima.


I drugi brod sa opasnim otpadom isplovio iz Srbije - Pluton Logistics\n21. marta 2015. 27. aprila 2017. marko\tAgent Plus, izvoz opsnog otpada, Miteco, Miteko, PCB otpad, transport opasnih materija, transport opasnog otpada\nNakon što su pre nešto manje od godinu dana kompanija „Miteco“ i „Agent Plus“ prvi put brodskim putem izvezli opasni otpad iz Srbije, i drugi brod sa otpadom isplovio je iz Srbije za Holandiju.\n„Miteco“ Kneževac je izvršio pakovanje, transport i privremeno skladištenje 1.500 tona opasnog otpada u svojoj transfer stanici, od nadležnih institucija pribavljene su sve potrebne dozvole i saglasnosti za izvoz na konačno odlaganje i termičku obradu, a otpad je zatim otpremio „Agent Plus“, u postrojenje za tretman u Moerdijku, u Holandiji.\nZa potrebe ovakvih projekata angažovani su obučeni ljudi sa kompletnom zaštitnom opremom za rad sa PCB otpadom.\n– Na ovaj način kompanija „Miteco“ nastavlja da ispunjava visoke standarde u očuvanju životne sredine. Prevoz rečnim putem je ne samo ekološki prihvatljiviji, zbog manje emisije izduvnih gasova i prevoza veće količine odjednom, nego i jeftiniji, sa veoma malom razlikom u vremenu transporta – izjavio je Milorad Božić, VD direktora kompanije „Miteco“ Kneževac.\nOtpad koji je izvezen iz Srbije je PCB otpad, trajni organski zagađivač, po svojoj klasifikaciji spada u stabilne, toksične i kancerogene organske materije trajnog dejstva, koji mogu značajno uticati na zdravlje ljudi. Kompanija „Miteco“ se bavi zbrinjavanjem opasnog i industrijskog otpada i remedijacijom kontaminiranih lokacija, dok je „Agent Plus“, jedna od vodećih regionalnih kompanija u oblasti organizacije prevoza i logistike.\n← „Kaufland“ u logistički centar u Hrvatskoj uložio 75 mil EUR\nNovi Put svile: od Kine do Španije →\n5. jula 2018. 5. jula 2018. marko


Čubrilović nakon susreta sa Gojković u Beogradu: Srbija se ne miješa u izbore u RS-u\nSrijeda, 26/09/2018 14:37\nSrbija se ne miješa u izbore, niti političke situacije u Republici Srpskoj, ali ono što radi je pomaže život na teritoriji RS-a, a time i čitavoj BiH, saglasili su se danas predsjednici skupština RS i Srbije, Nedeljko Čubrilović i Maja Gojković u Beogradu, javlja Anadolu Agency (AA).\nPredsjednik Skupštine Republike Srpske Nedeljko Čubrilović je na zajedničkoj konferenciji za novinare sa Gojković u Skupštini Srbije rekao da se Srbija ne miješa u izbore u Republici Srpskoj.\n„Mešanje Srbije, ja sam rekao kakvo je, to je pomaganje za izgradnju vrtića, škola i svega ostalog, a ako hoćete u lokalnu zajednicu je najviše uloženo tamo gde nije većinsko srpsko stanovništvo“, objasnio je Čubrilović.\nKako je rekao, iz Srbije se ne gleda kakva je „krvna slika prostora kome se pomaže, nego se gleda gde je potrebna pomoć“.\n„To je naš osećaj da se tako gleda – gde treba pomoć, tamo je pomoć usmerena. Poslednja podrška je išla i u lokalne zajednice i u Federaciji Bosne i Hercegovine i u Republici Srpskoj. Ako to neko misli da je mešanje, onda ne, ali ako se misli da je to sugerisanje, da je to uticaj, toga sigurno nema, to su nečije pretpostavke, želje da to Srbija radi“, kazao je Čubrilović.\nUpitan da prokomentariše izjavu predsednika Srbije Aleksandra Vučića da se pojedine zapadne sile miješaju u izbore u Bosni i Hercegovini, Čubrilović je rekao da je Vučić „sigurno najbolje informisan na ovim našim prostorima“.\nNakon potpisivanja Memoranduma o obrazovanju Komisije za saradnju skupština Srbije i Republike Srpske, predsjednik Skupštine RS-a je kazao da je zadovoljan što je i RS potpisala Memorandum koji Srbija već ima sa Rusijom, Kinom i Grčkom, te da je Memorandum nastao kao posljedica specijalnih veza, a poštujući Dejtonski sporazum.\nOn je istakao da je sa Gojković imao najbolju saradnju od svih zemalja i najkonkretniju saradnju sa Srbijom.\n„Najkonkretnija podrška Srbije je izgradnja infrastrukturnih projekata, vrtića, škola i tome niko ne daje primedbu ni od domaće javnosti ni od međunarodne“, dodao je Čubrilović.\nPrema njegovim riječima, RS gotovo sve svoje odluke kreira u skladu sa Srbijom, što čine i ova dva parlamenta.\n„Nadam se da će saradnja ostati i posle izbora u BiH. Ja se nadam i budući parlament i vlast u RS će nastaviti saradnju sa Srbijom, to za RS znači život“, zaključio je Čubrilović.\nPredsjednica Skupštine Srbije Maja Gojković takođe je odbacila tvrdnje da se Srbija miješa na izbore na teritoriji Republike Srpske, pa tako ni na teritoriji BiH.\n„Ono što Srbija radi na teritoriji RS, to je sigurno pomoć da život bude bolji u ovom entitetu BiH. Pomažući RS, sigurno pomažemo i čitavu BiH i ne vidim ništa sporno što Srbija podiže zabavišta, obdaništa i pomaže podizanje škola Republike Srpske i ono što je kruna naše saradnje je sigurno podizanje bolnice. Time Srbija podržava život, a ne meša se zaista u unutrašnje političke situacije jedne države, čiji teritorijalni integritet i suverenitet Srbija svakako poštuje“, naglasila je Gojković.\nGojković je, govoreći o danas potpisanom Memorandumu, rekla da je time zaokruženo nstitucionalizovanje uspješne četvorogodišnje saradnje između nje i Čubrilovića, kao i parlamentarne saradnje Srbije i RS.\n„Do sada smo potpisali Sporazum o našoj saradnji, ali poslednje četiri godine je saradnja dva parlamenta najdinamičnija, a uskoro ćemo održati i prvu zajedničku komisiju na čijem čelu će biti predsednici dva parlamenta“, navela je Gojković.\nKako je objasnila, do sada su odbori dvije skupštine najviše sarađivali po pitanju evrointegracija, a cilj je da saradnja zaživi u mnogim drugim oblastima, kao što su zdravstvo, kultura, ekonomija i svim oblastima koje mogu da unaprijede život građana Srbije i RS, jer uloga parlamenta je predstavljanje građana.\nOna je zahvalila Republici Srpskoj, koja u okviru BiH uvijek zastupa stav zaštite teritorijalnog intergriteta i suvereniteta Srbije, a u vezi sa Kosovom.\nČubrilović i Vučić: Između RS-a i Srbije postoji veliko razumijevanje\nČubrilović boravi u posjeti Srbiji, tokom koje se sastao i sa predsjednicom Srbije Aleksandrom Vučićem.\nIzmeđu Republike Srpske i Srbije postoji veliko razumijevanje, kao i dobri politički i ekonomski odnosi, na osnovu Sporazuma o specijalnim i paralelnim odnosima, saglasili su se Čubrilović i Vučić.\nU saopštenju iz Predsjedništva Srbije navedeno je da je na sastanku u Beogradu Vučić ponovio da Srbija poštuje teritorijalni integritet Bosne i Hercegovine, ali uz jasno poštovanje Dejtonskog sporazuma i uvažavanje interesa Republike Srpske, jer smatra da je to osnovni uslov stabilnosti regiona.\n„Srbija je svesna da put ka boljoj budućnosti vodi kroz aktivnu saradnju u brojnim oblastima koje su od obostranog interesa Srbije i Bosne i Hercegovine, i kontinuitrano poziva sve političke aktere u BiH na dalje aktivnosti u tom pravcu. Računamo na prevladavanje svih unutrašnjih i spoljnih političih izazova u BiH, kako bi se omogućio neomatan ekonomski razvoj za sve njene građane“, istakao je Vučić.\nPrethodni članakPredstavljen informacioni sistem poslovnih zona u FBiH: Korak ka povećanju zaposlenja\nSljedeći članakBeograd: Na suđenju za zločin u Kravici saslušana tri svjedoka


Na pozorišnom festivalu za decu predstave iz Novog Pazara, Beograda, Niša, Bečeja i Kruševca -\nNa pozorišnom festivalu za decu predstave iz Novog Pazara, Beograda, Niša, Bečeja i Kruševca\n15.01.2020. Milan Vlajić Kultura Ostavi komentar\nOve godine, treći po redu Zimski pozorišni festival za decu (ZIPO fest), u organizaciji Gradskog pozorišta „Teatar 91”, počinje 29. januara i trajaće sve do 3. februara.\nAleksinačka najmlađa publika imaće priliku da vidi pet takmičarskih predstava, dok će šesta biti igrana u čast nagrađenih.\nČast da otvori ovgodišnji ZIPO fest predstavom „Knjiga o džungli” imaće Pozorište lutaka „Pinokio” iz Beograda, dok će druge festivalske večeri nastupiti Regionalno pozorište Novi Pazar sa predstavom „Nije lako biti dete”. U nastavku festivala Pozorište lutaka Niš odigraće „Palčicu”, a Gradsko pozorište Bečej i Festival ekološkog pozorišta za decu i mlade Bačka Palanka predstaviće se komadom „Cvrčak i mrav na rođendanu”. Poslednje takmičarske večeri nastupiće Pozorište „Boško Buha” iz Beograda sa predstavom „Pitam se, pitam, koliko sam bitan”, a na zatvaranju festivala na scenu će izaći ansambl Kruševačkog pozorišta i u čast nagrađenjnih odigrati „Vilinsku kočiju”.\n− Selektori su imali jedan ozbiljan zadatak da pogledaju preko dvadesetak predstava i zaključak nakon izbora predstava za ovu godinu je da u Srbiji ima puno profesionalnih pozorišta, pozorišta koja rade kvalitetne predstave. Sada ostaje na publici da nakon trećeg februara kaže da li su zadovoljni ili ne ovim festivalom za koji se Teatar potrudio da upriliči za decu − rekla je Milena Rašić, direktorka Gradskog pozorišta „Teatar 91”.\nSvi komadi igraju se u istom terminu, od 19 časova.\nUlaznice će biti u prodaji od sutra, 16. januara, cena karte za pojedinačne predstave je 150 dinara, a komplet za svih šest predstava je 600 dinara.\nNaslovna foto: Iz arhive, ZIPO fest 2019.\nPrevious Post:Napredak u petak sa Vojvodinom (Arena sport 2)\nNext Post:Stižu džudisti iz pet zemalja


Radnici upozoravaju dok poslanici pričaju o KAP-u | PCNEN\nObjavljeno: 28.02.2013, 19:26h\nRadnici podgoričkom Kombinata aluminijuma i nikšićkih Rudnika boksita su danas protestovali ispred zgrade crnogorskog parlamenta dok je u zdanju nastavljena sjednica Odbora ze ekonomiju, finansije i budžet, koji je raspravljao o predlogu Vlade u vezi sa Kombinatom.\n“Došli smo da pošaljemo jasnu poruku, ali i da poslanici vide ljude o kojima donose odluke. Od njihove odluke zavisi hoće li biti novog radničkog okupljanja”, rekao je lider većinske sindikalne organizacije Rade Krivokapić.\nManja članica vladajuće koalicije, Socijaldemokratska partija se oštro protivi vladinom predlogu koji, po njihovom mišljenju, štiti interese ruskog suvlasnika u Kombinatu, a ne države Crne Gore. SDP ističe da Vlada nije realizovala nijedan od zaključaka parlamenta u vezi sa rješavanjem problema Kombinata, usvojenih prije godinu dana.\nČlan Odbora iz redova socijaldemokrata Damir Šeković je otvoreno danas optužio ministra ekonomije Kavarića da se ponaša kao da radi u interesu rukog suvlasnika.\nSkupština Crne Gore će uskoro raspravljati o Vladinom predlogu rješenja za KAP.


RTCG - Radio Televizija Crne Gore - Nacionalni javni servis :: Društvo :: Besplatan internet za omladinske klubove i centre\nPOTPISAN UGOVOR 14. 11. 2018. 14:41 >> 14:18 0\nUgovor su potpisali Telenor fondacijs i Unija srednjoškolaca, u partnerstvu sa Ministarstvom sporta.\nKako cu ocijenili iz Telenora, obezbjeđivanjem interneta koje će mladi koristiti besplatno u prostorijama omladinskih klubova i centara, omogućiće mladima jednostavniji pristup informacijama koje će im koristiti u svakodnevnom životu, obrazovanju, periodu tranzicije od završetka školovanja do pronalaženja posla, prilikom zaposlenja.\n„Takođe želimo da podstaknemo i one mlade koji do sada nijesu bili aktivni u svojoj zajednici da učestvuju u programima koje pomenuti klubovi i centri nude“, navodi se u saopštenju kompanije.\nProjekat su predstavili ministar sporta Nikola Janović, generalna direktorica Telenora Crne Gore Sandrom Štajner i generalni sekretar Unije srednjoškolaca Jovan Bojović.\nPrema riječima Janovića, Ministarstvo sporta aktivno radi na kreiranju novih mogućnosti za mlade u cilju poboljšanja njihove informisanosti i realizaciji aktivnosti koje će im omogućiti kvalitetnije provođenje slobodnog vremena.\n„Smatramo da su omladinski klubovi i centri jedan od ključnih infrastrukturnih mehanizama za unapređenje učešća mladih, razvoj životnih vještina i jačanje društvenog uticaja“, kazao je Janović.\nOn je rekao da su u proteklom periodu finansijski podržali otvaranje omladinskih klubova u Tivtu, Budvi, Pljevljima, Beranama, Mojkovcu, Ulcinju, Cetinju, Tuzima, tri omladinska kluba i omladinski centar u Podgorici.\n„U cilju njihovog boljeg funkcionisanja Ministarstvo sporta i Unija srednjoškolaca će, uz finansijsku podršku Telenor fondacije, obezbijediti besplatan internet svim mladima koji posjećuju ove prostore“, kazao je Janović\nŠtajner je kazala da mladi u Crnoj Gori svakodnevno koriste internet za komunikaciju, pristup društvenim mrežama i traženje informacija.\n„Time što smo im u omladinskim centrima obezbijedili besplatan pristup internetu željeli smo da ih podstaknemo da tehnologiju koriste i za učenje i unapređenje znanja i vještina, koje će im biti sve potrebnije u digitalnom dobu“, kazala je Štajner.\nBojovć je rekao da je zadovoljan što njegova organizacija ima kontinuiranu saradnju sa Ministarstvom sporta i što je ostvarila saradnju sa Telenor fondacijom.\nOn je istakao da, osim što će se ovim projektom obezbijediti besplatan internet za omladinske klubove i centre, biti realizovano i niz edukativnih radionica o internet pismenosti mladih.\nNikola Janović Unija srednjoškolaca Ministarstvo sporta\n07:55 Promjenljivo oblačno


Objavljen Izvještaj Nezavisne međunarodne komisije o Srebrenici - Skener.info\nObjavljen Izvještaj Nezavisne međunarodne komisije o Srebrenici\nIzvještaj Nezavisne međunarodne komisije za istraživanje stradanja svih naroda u srebreničkoj regiji od 1992. do 1995. godine od danas je dosupan na veb stranici Komisije kao i na veb stranici Republičkog centra za istraživanje rata, ratnih zločina i traženje nestalih lica.\nIz Republičkog centra za istraživanje rata, ratnih zločina i traženje nestalih lica podsjećaju da je Vlada Republike Srpske odluku o osnivanju Komisije donijela na osnovu zaključaka republičkog parlamenta, a sa sadržajem Izvještaja upoznata je na posebnoj sjednici 11. juna ove godine.\n– Vlada Srpske je uvjerena da će jedino cjelovito i istinito sagledavanje događaja u srebreničkoj regiji, ali i u cijeloj BiH, doprinijeti jačanju povjerenja i tolerancije među narodima u BiH, konačnom pomirenju i suživotu sadašnjih i budućih generacija – ističe se u saopštenju Republičkog centra.\nVlada izražava pijetet prema svim žrtvama i njihovim porodicama iz tragičnog sukoba u BiH, osuđuje ratne zločine počinjene na svim stranama i zahtijeva nedskriminatorsko procesuiranje odgovornih za ratne zločine na svim stranama.\nGovoreći o Izvještaju, predsjednik Komisije, izraelski istoričar Gideon Grajf, rekao je, između ostalog, da je Komisija sačinila ozbiljan, profesionalan i uravnotežen izvještaj, koji je vjeran istini i istorijskim događajima.\nKao što je bio slučaj i kada je predstavljen Izvještaj Nezavisne međunarodne komisije za istraživanje stradanja Srba u Sarajevu od 1991. do 1995. godine, zvaničnici Srpske su ocijenili da nije riječ o dokumentu koji je usmjeren protiv bilo kog naroda u BiH.\n– Namjera nije da se umanji bilo čija patnja ili bol, ali da je potrebno da se događaji iz rata u BiH sagledaju nepristrasno i argumentovano, zbog čega su i formirane ove komisije – saopšteno je iz Republičkog centra za istraživanje rata, ratnih zločina i traženje nestalih lica.\nIzvještaj sa više od 1.000 strana možete pročitati i na: http://incomfis-srebrenica.org.\nPovezane temeIzvještaj Nezavisne međunarodne komisije o SrebreniciSrebrenica\nČubrilović: BiH neće biti ukoliko bude nastavljeno negiranje RS\nDodik ima savjet i za Erdogana: Trebao bi biti dosljedan i zalagati se da BiH bude konfederacija tri države\nIncko: Institucije BiH se moraju braniti, opet su potrebne intervencije OHR-a\nKrešić: VSTV-om upravlja SDA-ova duboka država, iz Izetbegovićeve izjave je jasno tko stoji iza smjene Gordane Tadić\nINCKO Meni je važno šta je VUČIĆ rekao!\nCrna hronikaprije 5 mjeseci\nIstraživanjaprije 8 mjeseci\nRegionprije 9 mjeseci\nCrna hronikaprije 1 dan\nZašto se novčić lijepi za ljudsko tijelo: Rajčević jednostavnim objašnjenjem začepio usta teoretičarima zavjere i antivakserima (VIDEO)\nBiHprije 2 sedmice\nMehmedagića policija nije našla kući, pa ga nazvali, a on rekao: “Eto me za sat, samo da se obučem”\nVozio električni trotinet 70 km/h i preticao automobile\nKOLUMNA EX AMBASADORA Čekajući na Uniju\nRSprije 16 sati\nI Vlada nacionalnog jedinstva bila dio razgovora u NSRS\nRSprije 8 sati\nA BOJKOT? Dodik potvrdio dolazak na sastanak Predsjedništva BiH sa Šmitom\nBiHprije 15 sati\nBez Srba nema ni sjednice ni budžeta BiH za ovu godinu


Ivan, Jovan i Vitomir Salihović su mladi Starčevci pred kojima je sigurno svetla sportska budućnost. Ivan ima 10 godina i golman petlića FK-a Borac i osvajač je pehara za najboljeg golmana turnira “Lige 7“. Godine 2016. branio je mrežu petlića OFK-a Beograd na turniru u Mađarskoj gde su osvojili prvo mesto.\nJovan sa 12 godina trenira boks i fudbal. Kao bokser, u kategoriji školaraca do 46 kg, osvojio je jednu zlatnu i dve srebrne medalje. Na prvenstvu Beograda osvojio je zlato a na prvenstvu Srbije osvojio je dve srebrne medalje i pehar, kao najtalentovaniji bokser. U nedelju, 14. maja, odlikovan je srebrnom medaljom na turniru u Kragujevcu.\nVitomir ima 17 godina i trenira boks u BK-u Profesionalac, kod trenera Zvonka Dimitrijevića. Na prvenstvu Srbije osvojio je zlatnu i srebrnu medalju a na prvenstvu Beograda osvojio je zlatnu medalju. Dobitnik je pehara bokserskog kluba za koji trenira, za najboljeg boksera-juniora za 2016. godinu. Pohađa Tehničku školu “23 maj“ u Pančevu, smer frizer, za koju je na republičkom takmičenju osvojio visoko drugo mesto u konkurenciji od 400 učenika. Svakako će u budućnosti bar još jedan zid biti popunjen odlikovanjima ovo troje braće koji svakodnevno nižu uspehe.


TotalCar.rs » Auto-škole: Deca opasna za volanom\nauto škole, novo, zakon\n1 komentara 11202 pregleda\nZajednica auto-škola Srbije upozorava ministra policije: Deca koja sa 17 godina dobijaju vozačku dozvolu, a obuku su prošla po starim pravilima, predstavljaju veliku opasnost u saobraćaju.\nDeca koja sa 17 godina dobijaju vozačku dozvolu, a obuku su prošla po starim pravilima, predstavljaju veliku opasnost u saobraćaju. Odlukom da to dozvoli, MUP je izazvao navalu za upis na časove vožnje šesnaestogodišnjaka koji žele da izbegnu polaganje po novim propisima.\nOvako u Zajednici auto-škola Srbije objašnjavaju zahtev koji su uputili ministru policije Ivici Dačiću u kojem traže da se izmeni Pravilnik o vozačkim dozvolama koji se primenjuje od početka godine.\nStupanjem na snagu ovog propisa počele su da se primenjuju odredbe Zakona o bezbednosti u saobraćaju koje kažu da obuka za vožnju može da se započne sa 16, dok vlasnik isprave dete može da postane već sa 17 godina. Problem je, međutim, što istovremeno nije usvojen i Pravilnik kojim se uređuje novi način obuke vozača.\n– Sada imamo veliki broj dece koja se upisuju sa 16 godina i obučavaju se na stari, dokazano loš način i tako ih nespremne uvodimo u saobraćaj – ogorčen je Petar Rašeta, sekretar Zajednice auto-škola. – Škole nemaju drugog izbora nego da upisuju kandidate kojima je zakon to omogućio, ali za haos koji bi mogao da nastane u saobraćaju odgovornost nećemo snositi mi, već nadležna ministarstva.\nRašeta kaže da se, prilikom donošenja Zakona, očekivalo da osavremenjena obuka vozača najviše efekata na bezbednost saobraćaja daje upravo u radu sa najmlađima i da je ovakva odluka ishitrena.\nDa je reč o rizičnom potezu slažu se i u Komitetu za bezbednost saobraćaja. Oni apeluju na roditelje da ne dozvole svojoj deci da na ovaj način polažu vožnju.\n– Trenutno važeća procedura obuke vozača je katastrofalna – priča Damir Okanović, predsednik komiteta. – Dete sa 17 godina je nezrelo i dozvolom da vozi posle takve neozbiljne i nestručne obuke ugrožavamo njegov život.\nDovoljno problema imamo i sa vozačima koji imaju 18 ili 19 godina, a u tom razdoblju života tih dvanaest meseci čini veliku razliku, zaključuje Okanović.\nTinejdžeri koji sa 17 godina polože vozački ispit dobijaju probnu dozvolu koja važi dvanaest meseci. Oni ne smeju da upravljaju automobilom bez nadzora vozača sa iskustvom od najmanje pet godina i mogu da voze samo u našoj zemlji. Za volan ne smeju ni u periodu od 23 do 5 sati ujutru, a ne smeju ni da nagaze gas više od 90 odsto propisane brzine. Automobil kojim upravlja vlasnik probne dozvole mora da bude obeležen latiničnim slovom „P“.\n– Odredbe o probnoj dozvoli donete su u interesu veće bezbednosti novih vozača, s obzirom na to da su najugroženija grupa upravo oni sa vozačkim stažom kraćim od godine – tvrde u MUP.\nUgradnja klime u automobil\nLjudi ne brinite ništa ,gospodin Alvirović vodi računa o svemu i postavlja uvek prava pitanja ali pogrešnim ljudima, tako je u emisiji pitao predtavnika udruženja auto škola : A šta ćemo sad sa ovima što će sa 16 završiti obuku po starom a polagaće po novom ? A kada je pričao sa gospodinom Stojadinom Jovanovićem rekao je da su uredbe spremne i da su temeljno obrađene, samo što ljude iz struke nije niko konsultovao na primer u svakom gradu postoji problem sa poligonima za obuku ,ne zna se ni čiji su ni ko je dužan da ih održava ni kako treba da izgledaju i tako dalje. Zato ne treba da čudi šta se događa u saobraćaju kad se zakoni donose po nečijoj samovolji a nekad i u inat drugima i bez dogovora sa onima koji su najupućeniji.


LSV | LSV i u narednom periodu deo vladajuće koalicije u Novom Sadu\nNOVI SAD - Liga socijaldemokrata Vojvodine postigla je dogovor sa Srpskom naprednom strankom o učešću u koaliciji u Novom Sadu, izjavio je potpredsednik LSV Robert Kolar, neposredno pre početka današnje sednice Skupštine grada Novog Sada.\nKolar je rekao da će LSV nastaviti da snosi odgovornost za Javno komunalno preduzeće „Vodovod i kanalizacija“, kao i za sektor za saobraćaj u Gradskom veću, ali da „Tržnicom“ više neće upravljati Ligin kadar.\nOn je u izjavi medijima nabrojao i nekoliko komunalnih projekata koji su u prethodnom mandatu realizovani, te najavio da su takvi projekti LSV i dalje prioritet i motiv da ostanu da učestvuju u gradskoj vlasti sa SNS.\n- Ono što je bitno to je da se oko političkih stvari o kojima se ne slažemo, poput statusa Vojvodine i državnog pravca, ne odlučuje u lokalnom parlamentu. Ono oko čega smo uspevali i uspeli i ovog puta vrlo konkretno i korektno da se dogovorimo, je na nivou samog grada, njegove infrastruktue, njegovog komunalnog sistema - istakao je Robert Kolar.


Zaštitnik: Izvršitelji ugrožavaju građane - Svajcarac.rs\nZaštitnik građana zatražio je danas preispitivanje tarifa koje primenjuju javni izvršitelji, ocenivši da se iznosi tih nadoknada pretvaraju u svojevrsan vid kazne i posebno ugrožavaju građane lošeg materijalnog statusa, saopšteno je iz Kancelarije Zaštitnika građana.\nOd početka rada izvršitelja, od 2012. godine, najveći broj pritužbi koje je Zaštitnik građana primio na njihov rad odnosio se na iznos tarife o nagradama i naknadama za rad izvršitelja, kao i dostavu pismena u postupku, navedeno je u saopštenju.\nNužno je stoga preispitati Javnoizvršiteljsku tarifu, vodeći računa o opštim ekonomsko-socijalnim uslovima života, kako ne bi egzistencijalno ugrožavala građane, navdeno je, između ostalog, u Mišljenju Zaštitnika građana upućenog Komori izvršitelja i Ministarstvu pravde.\nTakođe je važno da se u zakonskim okvirima izvrši standardizacija i ujednačavanje postupanja javnih izvršitelja prilikom dostavljanja, kako bi se obezbedilo njihovo jednoobrazno postupanje, ocenio je Pašalić.\nPrevious Da li treba li da brinemo za banke zbog švajcaraca? Saznajte ovde Next BRNABIĆEVA: Oko 90 odsto zaduženih u švajcarcima prihvatilo program Vlade Srbije


Priznanje Nelsonu Mendeli - Beograd - Dnevni list Danas\nPočetna » Beograd » Priznanje Nelsonu Mendeli\nPriznanje Nelsonu Mendeli\nOdbornici Skupštine grada na jučerašnjem zasedanju jednoglasno su usvojili odluku da se titula počasnog građanina Beograda dodeli Nelsonu Mendeli, bivšem predsedniku Južnoafričke Republike i dobitniku Nobelove nagrade za mir. Tako je Beograd posle 22 godine ponovo obnovio tradiciju dodeljivanja titule počasnog građanina.\nOdbornici Skupštine grada na jučerašnjem zasedanju jednoglasno su usvojili odluku da se titula počasnog građanina Beograda dodeli Nelsonu Mendeli, bivšem predsedniku Južnoafričke Republike i dobitniku Nobelove nagrade za mir. Tako je Beograd posle 22 godine ponovo obnovio tradiciju dodeljivanja titule počasnog građanina. Izborom Mendele za ovu laskavu titulu, glavni grad Srbije ušao je u društvo više od dvesta gradova u svetu koji su na isti način odali priznanje ovom velikom borcu za ljudska prava.\nOdluka o zvanju počasnog građanina\nPrema odluci kojom se predviđa zvanje počasnog građanina, ova se titula može dodeliti građaninu Republike Srbije, kao i stranom državljaninu, državniku i funkcioneru međunarodne organizacije i udruženja koji svojim radom, naučnim, umetničkim, političkim, humanitarnim i drugim delovanjem doprinese razvoju i ugledu grada Beograda, razvoju demokratije, očuvanju mira i napretku čovečanstva. O dodeli ovog zvanja odlučuje Skupština grada Beograda, na predlog gradonačelnika, ili najmanje 20 odbornika.\nKako je juče obrazložio Andreja Mladenović, šef odborničke grupe DSS inicijativa da se Mendeli dodeli ovo počasno zvanje potekla je od novinara Mome Stefanovića.\n– Nelson Mendela je prava osoba koja će, posle duže pauze, dobiti zvanje počasnog građanina Beograda. Na ovaj način vraćamo lepu tradiciju, a Beograđanima približavaamo lik i delo Nelsona Mendele – naveo je Mladenović.\nKako se navodi u obrazloženju za dodelu ovog počasnog zvanja, Mendeli se odaje priznanje za posvećenost, ličnu hrabrost i neprocenjiv doprinos razvoju slobodnog demokratskog društva kao i afirmisanju načela saradnje i prijateljstva među narodima sveta bez obzira na rasu, veru i ubeđenje.\nPrva titula počasnog građanina dodeljena je 1947. godine i tada su ovu titulu poneli Josip Broz Tito i Peko Dapčević, a pre Mendele poslednji državnik kome je ovo priznanje dodeljeno bio je predsednik Tanzanije Džulius Njerere 1984. godine. Osim njih ovu titulu poneli su i predsednik Francuske Fransoa Miteran, predsednik SSSR Leonid Brežnjev, predsednik Egipta Gamal Abdel Naser, premijer Indije Džavaharlal Nehru, predsednik Zambije Kenet David Kaunda, rumunski predsednik Nikolae Čaušesku, predsednik Narodne Republike Koreje Kim Il Sung.


Predsjednik Juventusa i pokretač Superlige prozvao italijanske klubove\nPredsjednik Juventus Andrea Anjeli prozvao je italijanske klubove rekavši da je njegov klub svakako nedodirljiv posljednjih 80 godina na Apeninima.\nPredsjednik Juventusa Andrea Anjeli osvrnuo se na medijske natpise u Italiji koji navode da će torinski klub uz 350 miliona evra godišnje koje bi trebao generisati od Superlige biti nedodriljiv u Seriji A, rekavši:\n“Pa šta će se tu promijeniti? Takvo je stanje u italijanskom fudbalu posljednjih 80 godina”.\nAnjeli je po saopštenju članova buduće Superlige o početku takmičenja smijenjen s funkcije prvog čovjeka udruženja evropskih klubova.\nPrethodni članakZvezda bi da proda igrača, on ne želi da ide\nNaredni članakPerezova bahatost nema kraja, najavljuje Svjetsko prvenstvo bogatih


Preko 80 % ljudi s koronom nije imalo ključne simptome – Visoko.ba\nPreko 80 % ljudi s koronom nije imalo ključne simptome\nIstraživali su domaćinstva bez obzira na to da li imaju simptome ili ne.\nTakozvani ljudi koji spadaju u tihe prenosioce virusa korona mogli bi biti češći nego što se ranije mislilo, a studija u Velikoj Britaniji otkrila je da su više od dvije trećine ljudi koji su imali pozitivne testove na virus bili asimptomatski na dan kada su radili test.\nIstraživači Univerzitetskog koledža u Londonu proučavali su podatke prikupljene od britanskog Zavoda za nacionalnu statistiku, koji je tokom pandemije redovno prikupljao podatke o testiranju na virus korona na hiljade britanskih domaćinstava u okviru svog istraživanja o infekcijama, prenio je CNBC.\nU studiji je učestvovala 36.061 osoba koje su testirane na virus korona u okviru ankete o infekcijama između 26. aprila i 27. juna 2020. godine.\nStudija je otkrila da 86,1 odsto onih koji su bili pozitivni na virus korona nisu prijavili osnovne simptome povezane sa virusom – kašalj, groznicu ili gubitak ukusa i mirisa, na dan kada su uradili test.\nOd 115 ljudi koji su dobili pozitivan rezultat na korona virus, samo 16 je prijavilo glavne simptome koje povezujemo s virusom.\nRezultati studije pokazali su da je neophodno sprovesti obimniji program ispitivanja da bi se došlo do “tihog” prenosa i potencijalno spriječilo i smanjilo izbijanje žarišta.\n← Za školu u Srhinju 37.000 KM\nProblemi mještana Srhinja su brojni i obuhvataju cijelo naselje →\nNuni je zvijezda na YouTubeu\n29. Septembra 2019. 29. Septembra 2019. Sajo


Skupština izglasala: OBAVEZNU VAKCINACIJU i ostale mere i kazne..\nSkupština Srbije usvojila je danas izmene i dopune\nZakona o zaštiti stanovništva od zaraznih bolesti.\nZakon će stupiti na snagu kada bude objavljen u Službenom glasniku,\na po odluci poslanika zakon može stupiti u kraćem roku od 8 dana od odbjavljivanja ukoliko to bude potrebno.\nPodsetimo, ranije u toku dana Ivica Dačić rekao je danas da na izmene i dopune zakona o zaštiti stanovništva od zaraznih bolesti nije stigao\nNovi zakon predviđa uvođenje ličnih mera zaštite i pojačanu odgovornost građana u borbi protiv virusa korona.\nKazne za nenošenje maski u zatvorenom prostoru će pisati i komunalni milicajci i to na licu mesta. Novčana kazna za ovaj prekršaj biće 5.000\nNovčanom kaznom od 300.000 dinara kazniće se pravno lice ako ne preduzme radnje i aktivnosti radi primene mera lične zaštite od infekcije,\nkao i ako ne odredi lice odgovorno za neposrednu primenu tih mera, a sa 150.000 dinara kazniće se za taj prekrša preduzetnik, a odgovorno lice novčanom kaznom od 50.000 dinara.\nU Predlog izmena i dopuna uvršten je i virus korona, a uvedena je\ni kategorija kontakta kao lica koja su dužna da se pridržavaju mera i\nuputstava koje utvrdi lekar.\nZakon dopušta obaveznu vakcinaciju\nUvedene su i nepovoljna epidemiološka situacija, kućna izolacija, samoizolacija, karantin, prevoz, izolacija, zdravstveni nadzor, u kućhnim uslovima i lična zaštita.\nIzmenama zakona regulisano je i da potvrda od epidemiologa bude\ndovoljan dokaz poslodavcu da radnik ne radi u utvrđenom vremenskom periodu, a da mu pripada plata.\nIzmenama zakona daje se ovlašćenje ministru da propiše obaveznu ili preporučenu imunizaciju za određene osobe, a radi sprečavanja unošenja virusa u zemlju, ministar može narediti mere za zaštitu i laboratorijsko ispitivanje pri ulasku u zemlju.\nVlada Srbije će moći da ograniči ulazak u Srbiju osobama koje dolaze iz država sa nepovoljnom epidemiološkom situacijom, odlučiti o otvaranju objekata za karantin, o lečenju u inostranstvu ukoliko su kapaciteti u zemlji popunjeni, obrazovati Krizni štab.\nNadzor nad primenom mera, pored Sanitarne inspekcije, vrši lokalna samouprava preko Komunalne milicije.\nI Komunalna milicija kontroliše primenu mera\nSanitarni inspektor, pored ovlašćenja koja je imao do sada, može izraditi i prekršajni nalog, dok Komunalna milicija može da naloži da se isprazni prostor u kojem je došlo do kršenja zaštitnih mera, kao i da zatvore\nobjekat najduže do 72 sata.\nPrema rečima ministra, izmenama zakona se uobličava pravni okvir\nza mere i procedure, u kojem će se u narednom periodu bolje držati pod kontrolom epidemija i sprečiti veće negativne posledice.


DR MILENA DAŠIĆ: Pravo na reproduktivno zdravlje predstavlja jedno od osnovnih ljudskih prava (VIDEO) - eVršac\nSvetski dan kontracepcije obeležava se 26. septembra svake godine, a kampanja je pokrenuta 2007. godine na globalnom nivou, sa ciljem da istakne važnost upotrebe različitih metoda kontracepcije i odgovornog seksualnog ponašanja tako da se omogući svim seksualno aktivnim osobama, posebno mladima, informisan izbor o svom seksualnom i reproduktivnom zdravlju.\nU sklopu kampanje je i planiranje porodice kao izuzetno važno pitanje javnog zdravlja i sa individualnog i sa šireg društvenog aspekta. Zdravstveno prihvatljiv model planiranja porodice podrazumeva da žena realizuje trudnoće između 18. i 35. godine života, sa razmakom između trudnoća ne kraćim od dve godine i da ne rodi više od četvoro dece.\nDobrobit efikasnog planiranja trudnoće tiču se prvenstveno žena i dece, kao najosetljivijih i sa demografskog aspekta najvrednijih kategorija stanovništva. Savremena žena koja teži individualnom, porodičnom, partnerskom i profesionalnom ostvarivanju ima potrebu i pravo da bude oslobođena strahovanja i suočavanja sa neplaniranom i neželjenom trudnoćom.\nNeplanirana trudnoća, bez obzira na ishod, ugrožava fizičko i psihičko zdravlje žene i umanjuje šanse za rađanje zdravog deteta i njegov optimalni telesni i mentalni razvoj. S druge strane samo planiranje porodice utiče i na muškarce, jer doprinosi ravnopravnosti u partnerskim odnosima i podeli odgovornosti za seksualno i reproduktivno ponašanje. Porodice u kojima se ne rađa stihijski, već planirano, imaju harmoničnije odnose i veći stepen porodične kohezije.\nUpotreba kontraceptivnih sredstava , pored toga što omogućava planiranje porodice koje je izuzetno važno pitanje javnog zdravlja i štiti reproduktivno zdravlje žene (takođe štiti i od seksulno prenosivih infekcija i posledica nakon prekida trudnoće –povreda reproduktivnih organa, anemija, akutnim I hroničnim zapaljenjima organa male karlice, invaliditet, neplodnost).\nTakođe, utvrđeno je i da se naredne trudnoće češće završavaju prevremenim porođajima što dovodi do povećanja perinatalnog morbiditeta i mortaliteta i nameće troškove lečenja i rehabilitacije prevremeno rođene dece. Otuda je sa ekonomskog aspekta svakako prihvatljivije ulagati u savremenu kontracepciju, koja pruža i brojne nekontraceptivne prednosti koje mogu da poboljšaju reproduktivno zdravlje žene.\nU Republici Srbiji , stanovništvo pretežno primenjuje tradicionalne metode kontracepcije a zbog njihove nedovoljne efikasnosti često se suočava sa neželjenom trudnoćom i pribegava indukovanom abortusu.\nPri Dispanzeru za žene, Doma zdravlja Vršac, radi Savetovalište za planiranje porodice gde građani mogu da se informišu između ostalog i o ovoj temi. Kontakt telefoni Savetovališta su 013/830-087 i 013/838-902.\nIzjava povodom Svetskog dana kontracepcije Dr Milena Dašić, specijalista ginekologije i akušerstva – Opšta bolnica Vršac


UMEŠAN u svako rušenje vlasti\nReklamiran od strane mejnstrim medija i organizatora kao spontani, običan protest u znak podrške pravima žena i drugim progresivnim stvarima, „Ženski marš na Vašington“ privukao je 21. januara više od 500.000 ljudi na ulice glavnog grada SAD.\nMalo je verovatno da je iko od okupljenih znao da je više od 50 grupa uključenih u formiranje marša dobilo finansijska sredstva od milijardera Džordža Soroša.\nPreliminarna istraživanja koja su sproveli alternativni mediji pokazuju da je Soroš obezbedio sredstva za najmanje 56 „partnera“ Marša, uključujući i „ključne partnere“ kao što su „Savet za odbranu nacionalnih resursa“, koji se protivi politici predsednika Donalda Trampa o zaštiti životne sredine, i „Planirano roditeljstvo“, koji se protivi Trampovom stavu o abortusu.\nSorošev Fond za otvoreno društvo objavio je saopštenje kao odgovor na ove tvrdnje, negirajući da je finansirao proteste kao odgovor na izbor Trampa.\n– Bilo je mnogo lažnih izveštaja da je Džordž Soroš finansirao proteste nakon predsedničkih izbora u SAD. Nema istine u ovim izveštajima. Mi podržavamo širok spektar organizacija, uključujući i one koje podržavaju žene i manjine kojima su istorijski osporavana jednaka prava. Mnoge od njih su zabrinute zbog političkih promena koje su pred nama. Ponosni smo na njihov rad. Mi, naravno, podržavamo pravo svih Amerikanaca na mirno okupljanje i pisanje peticija svojoj vladi kao vitalni i ustavom garantovani stub funkcionalne demokratije – navodi se u saopštenju Fonda za otvoreno društvo.\nOčigledno je da izjava nije uspela da odgovori na osnovne tvrdnje da Sorošev novac ulazi u blagajnu „partnera“ marša.\nDa li je propust bio slučajan ili dvoličan ostaje nejasno, međutim spisak ličnosti povezanih sa Ženskim maršom i uključenih u njega naveden na sajtu grupe liči na nabrajanje osoba sa Soroševog platnog spiska.\nMarš su predvodile četiri osobe:\nTamika D. Malori, koja je blisko sarađivala sa Obaminom administracijom kao zastupnik za pitanja građanskih prava, jednakih prava žena, zdravstvenu zaštitu, oružanog nasilja i lošeg postupanja policije.\nKarmen Peres, bivša izvršna direktorka Belafonteovog Okupljanja za pravdu (koje finansira Soroš).\nLinda Sarsur, koji radi kao izvršna direktorka Arapsko-američkog udruženja Njujork, suosnivač Muslimana za Fergusona i članica Lige pravosuđa Njujorka.\nBob Bland, izvršni direktor „Manufakture Njujorka“ društvenog preduzeća za reviziju mode i stvaranje novog, vertikalno-integrisanog poslovnog modela koji će transformisati proizvodnju odeće i tekstila za 21. vek.\nMeđu grupama su „Američka unija za civilne slobode“, „Centar za ustavna prava“, „Kod pink“, „Zeleno za sve“, „NARAL Pro-čojs“, „Narod za američki način“, „Južni pravni centar za siromaštvo“ i „350.org“, od kojih su mnogi dobili Sorošev novac.


Naučne i akademske institucije ubrzavaju istraživanje primenom HP superkompjutera | PC Press\nHP ProLiant serveri omogućavaju istraživačkim institutima da budu u vrhu svetske liste superkompjutera BEOGRAD, 24. decembar 2010. – Kompanija HP objavljuje da su HP ProLiant serveri ubrzali sprovođenje istraživanja u tri vodeće naučne institucije, kao i da su im omogućili da uz niske troškove i optimalnu upotrebu energije zadovolje sve veće zahteve za računarskom snagom.\nTehnološki instut u Tokiju, Tehnološki instutu u Džordžiji i MD Anderson centar za izučavanje i lečenje raka, obratili su se HP-u da im obezbedi snažne servere koji će ubrzati ostvarivanje naučnih i medicinskih dostignuća. Tehnološkom institutu u Tokiju bio je potreban superkompjuter koji može postići vrhunske performanse uz maksimalnu gustinu napajanja. Da bi zadovoljio njihove potrebe HP je napravio svoj prvi sistem snage preko jednog petaflopa – TSUBAME 2.0. Ovaj sistem je projektovan za premenu u oblasti prognoze vremenskih i klimatskih prilika, za simulaciju cunamija i proračune u oblasti dinamike fluida.\nKeeneland sistem koji se u Tehnološkom instututu u Džordžiji koristi za sprovođenje naučnih istraživanja, zauzeo je 117. mesto na listi. Ovaj sistem je napravljen u sklopu petogodišnjeg projekta vrednog 12 miliona dolara, a koji se realizuje uz podržku National Science Foundation. Koristeći HP-ovu Unified Cluster ponudu i HP StorageWorks X9000 mrežne storidž sisteme, MD Anderson centar na Univerzitetu u Teksasu, plasirao se na 169. mesto TOP500 liste. HP-ova tehnologija je omogućila centru da iskoristi postojeći mrežni storidž sistem, kao i da kreira fleksibilni, virtuelni rezervoar resursa koji mogu koristiti svi istraživači bez ozbira na njihove potrebe.\nO rangiranju TOP500 rangiranje superkompjutera objavljuje se dva puta godišnje, a listu prave istraživači s Univerziteta u Tenesiju, Univerziteta u Manhajmu i NERS centra u Nacionalnoj laboratoriji Lawrence Berkeley. Na listi se nalaze svi superkompjuteri rangirani na osnovu rezultata Linpack N*N testa koji pokazuje brzinu procesora i skalabilnost.\nAutor: PC Press Datum: 25 December 2010\nHP, HP BladeSystem c-Class, HP ProLiant, HP StorageWorks Srodne vesti\nPrethodna vest:Novo robotsko čudo\nNaredna vest:Šta biste morali da naučite iz hakerskog napada na Gawker?


Ako ne dođe do dogovora, EU će objasniti Kosovski sporazum\nAko ne dođe do dogovora, EU će objasniti Kosovski sporazum\nEU će dati konačno i obavezujuće tumačenje briselskog sporazuma o Kosovu ako se Beograd i Priština ni u sledećoj rundi pregovore ne dogovore o planu provođenja, pišu „Večernje novosti“.\nOvo je najizvesniji redosled poteza, ukoliko 21. maja u štabu EU predsednik Vlade Srbije Ivica Dačić i predsednik Vlade samoproglašenog Kosova Hašim Tači ne budu pomerili s mrtve tačke razgovore o sprovođenju sporazuma, piše list.\nUoči novog suočavanja dve strane, nisu velike šanse da se prevaziđe sadašnja pat-pozicija, jer Priština i dalje uporno traži da se najpre ukinu srpske institucije na severu Kosova, a potom formira „prelazno telo“ koje bi preuzelo ingerencije, kao i da se zajednica srpskih opština ustanovi tek posle jesenjih lokalnih izbora.\nOva varijanta je neprihvatljiva za Beograd i zato bi, u krajnjem slučaju, neka vrsta obavezujuće interpretacije koju bi dala EU mogla da bude izlaz iz ćorsokaka.\nŠef srpskog tima za provođenje briselskog sporazuma Veljko Odalović rekao je da Srbija sigurno neće dozvoliti bilo kakvu naknadnu izmenu ovog sporazuma putem plana za implementaciju.\n„Za nas je ključno da se daju zakonske garancije za osnivanje zajednice srpskih opština i da se usvoji njen statut, koji bi bio garant svih dogovorenih prava“, istakao je Odalović.\nPredsednik Odbora Skupštine Srbije za Kosovo i Metohiju Milovan Drecun očekuje da Dačić i Tači približe stavove o tumačenja briselskog dogovora i ocenjuje da će visoki predstavnik EU Ketrin Ešton nastojati da ubrza dinamiku primene sporazuma i trudiće se da dve strane približe stavove.\n„Bez toga neće biti implementacije koju je blokirala Priština svojim jednostranim tumačenjima“, naveo je Drecun.\nTači najavljuje dogovor u Briselu i lokalne izbore već na jesen, navodeći da će u četiri srpske opštine na severu Kosova izbori biti organizovani u saradnji sa OEBS-om, a rezultate će morati da verifikuje Centralna izborna komisija Kosova.\nPredsednik opštine Zvečan Dragiša Milović odbacio je ovakav scenario, pitajući kako Srbi mogu da idu na izbore po zakonima Tačijeve države koju ne priznaju.\n„Bilo bi veoma loše i ako bi Dačić potpisao ponuđeni plan implementacije, jer je on lošiji i od samog sporazuma“, naveo je Milović.


Okrugli sto u Sarajevu o koalicijama i eurointegracijama - Klix.ba\nBiH Okrugli sto u Sarajevu o koalicijama i eurointegracijama\nOkrugli sto u Sarajevu o koalicijama i eurointegracijama\nBiH u EU formiranje vlasti\nOkrugli sto o temi "Uticaj potencijalnih koalicija na budućnost evropskih integracija u Bosni i Hercegovini nakon općih izbora u BiH" koji organiziraju Inicijativa za monitoring evropskih integracija u BiH i Koalicija Jednakost, održava se danas u Sarajevu.\nPredavač na "Sarajevo School of Science and Technology" Adnan Huskić kazao je uoči početka okruglog stola da postoji pritisak na političke stranke u BiH da se nešto učini da se zaobiđe politička blokada koja već duže vrijeme postoji u BiH i koči njen razvoj.\nHuskić ističe da su vlasti u BiH "nečinjenjem" na neki način primorale Evropsku uniju (EU) da kroz britansko-njemačku inicijativu izmijeni ono što je do sada bio tehnički uvjet za prijem u EU i da učini neke političke ustupke BiH.\n"U tom pogledu, imamo razloga da budemo blago optimistični o pitanju toga šta se može uraditi. Nisam siguran da nove vlasti shvataju dubinu problema u BiH, jer kad zaobiđemo naše političke probleme, otvara se serija problema tehničke i stručne osposobljenosti vlasti u BiH da dalje vode proces", smatra Huskić.\nTakođer je istakao pitanje u kojoj mjeri su tranzicijske i političke elite BiH spremne da omoguće BiH da u procesu pridruženja EU postane pravna država.\nDarko Brkan iz Udruženja građana (UG) "Zašto ne" smatra da vlasti BiH trebaju riješiti tri glavna problema "da bi uopšte mogle očekivati da im mandat potraje naredne četiri godine".\nPrvi ključni problem, kaže, je kako pokazati građanima BiH da će nova vlast raditi dijametralno od dosadašnjih vlasti, a to podrazumijeva potpunu otvorenost prema civilnom društvu, građanima, promjenu u kontekstu načina borbe protiv korupcije te korištenja privilegija koje vlasti imaju.\nKao drugi ključni problem naveo je odgovor vlasti BiH na britansko-njemačku inicijativu, odnosno pokretanje socijalnih i ekonomskih reformi "koje će u početku biti bolne, ali koje vlasti u BiH trebaju preživjeti da bi mogle da se dalje bave evropskim integracijama".\nTreći izazov je kako riješiti probleme koji su bili nagomilani u prethodnom mandatu - kazao je Brkan, dodajući da pod tim podrazumijeva implementaciju presude "Sejdić-Finci", pitanje vojne imovine, itd.


Kako da Obama odgovori Putinu bez posledica?\nKako da Obama odgovori Putinu bez posledica?\nKako Barak Obama da odgovori Vladimiru Putinu za Krim, a da ne ugrozi sopstvene spoljnopolitičke prioritete – pitanje je kojim se u analizi aktuelnih rusko-američkih odnosa bavi agencija AP, ukazujući da se Obama i kad kritikuje Putina i uvodi sankcije Rusiji, bori sa posledicama sopstvene politike „novog početka“ Vašingtona i Moskve.\nOtkad se uselio u Belu kuću, Obama je angažovao Rusiju u ostvarivanju svojih ključnih ciljeva, uključujući sprečavanje Irana da postane nuklearna sila i, u skorije vreme, razrešavanja rata u Siriji pre nego što se proširi diljem Bliskog istoka.\nSada, Obama je otkrio da to angažovanje može da ograniči jačinu kojom može da uzvrati Rusiji – a da ne sruši sve ostalo, ocenjuje u analizi rusko-američkih odnosa agencija AP.\nZvaničnici Bele kuće insistiraju da Sjedinjene Države ne mogu da se vrate na uobičajene odnose sa Rusijom, sve dok Putin još kontroliše Krim, strateški važno poluostrvo koji je anektirao od Ukrajine, navodi američka agencija.\nŠta bi tačno moglo da se promeni – pitanje je o kojem se još debatuje u Zapadnom krilu. Suzan Rajs, Obamina savetnica za nacionalnu bezbednost, kaže da „ruski upad“ na Krim čini da „zemlje i narodi Evrope, međunarodna zajednica i, naravno, SAD preispituju šta to znači i koje su posledice“.\nPrimera za povezanost američke i ruske politike (i prioriteta) je mnogo i „zabrinjavajući su“.\nRusija je deo međunarodnog pregovaračkog tima koji radi sa SAD na postizanju nuklearnog sporazuma sa Iranom.\nUčešće Kremlja je ključno za ostanak Sirije na putu eliminacije zaliha hemijskog naoružanja. Rusija dozvoljava SAD da koriste alternativni put za snabdevanje kroz Pakistan za prebacivanje trupa i vojne opreme iz Avganistana pošto se, kako kaže AP, tamošnji rat „bliži kraju“.\nTu je i Međunarodna kosmička stanica i sporazum da Rusija prebacuje američke astronaute do te stanice i nazad. I, na kraju, zabrinutost da bi dublji rascep sa Rusijom mogao da ugrozi isporuku ključnih zaliha energije Evropi.\nKako navodi AP, američki zvaničnici su skeptični povodom mogućnosti da Rusija obori ijedno od ovih partnerstava, jer bi time ugrozila i sopstvene strateške interese.\nRusija hoće pristup iranskoj privredi, koja je sada odsečena od većine sveta zbog američkih sankcija. U Siriji, Putin vidi dogovor o hemijskom naoružanju kao način da odbije moguć američki vojni napad i svrgavanje njegovih saveznika iz sirijske vlasti.\nAmerički zvaničnici zato bi radje da „iseku“ saradnju u oblastima zbog kojih bi Rusija patila više od SAD. „To znači zaustavljanje zajedničkih vojnih operacija i otkazivanje trgovinskih razgovora koje je željno iščekivala Moskva“, ocenjuje AP. “\nMoramo se suočiti sa izazovima našim idealima, našem međunarodnom poretku, sa snagom i ubedjenjem“, rekao je Obama u sredu u Briselu, zaključujući trodnevne razgovore sa evropskim liderima u Holandiji i Briselu.\nNa neodređeno vreme Rusija je izbačena iz G8, što je korak koji je Obama objavio zajedno sa zapadnim saveznicima tokom predsedničkog puta. Zapadni saveznici složili su se i oko uvodjenja širokih ekonomskih sankcija Rusiji – ako bude dalje napredovala u Ukrajini.\nKod kuće, Obama dobija loše ocene za sveukopno rukovanje situacijom: 57 odsto ne podržava njegove poteze kad je reč o Ukrajini, a 54 njegove kontakte sa Rusijom, pokazalo je istraživanje AP i GfK.\nIstovremeno, devet od deset Amerikanaca podržava sankcije kao odgovor Rusiji.\nTrenutni razvoj događaja teško da su ono što je Obama zamišljao kad je lansirao „resetovanje“ odnosa. Cilj te Obamine politike bio je da smanji tenzije koje je razbuktala administracija Džordža Buša i da otvori put saradnji na pitanjima poput Irana i Avganistana. Iako, primećuje AP, niko nije ni očekivao „potpuno mirno more“.\n„Nije nikad ni vladalo uverenje da će Rusija evoluirati u NATO – kao partner ili demokratija. Zapravo, uvek je vladalo uverenje da će, naročito po pitanjima vezanim za ruske susede, Rusija uvek biti teška“, kaže Džeremi Šapiro, bivši zvaničnik Stejt departmenta, danas analitičar Brukings instituta.\nSAD i njihovi saveznici suočili su se sa sličnom dilemom u vezi sa odnosima s Rusijom 2008, kad je Moskva poslala vojsku u Gruziju i priznala dve otcepljene teritorije, Južnu Osetiju i Abhaziju.\nZapad je osudio te korake, ali je uglavnom nastavio normalne veze s Rusijom, čak i kad je – kaže AP – kršila sporazum o prekidu vatre zadržavajući vojnike u zonama iz kojih je trebalo da se evakuišu.\n„Rusija se zaustavila i nije anektirala gruzijske teritorije, ali je u slučaju Ukrajine formalno uvukla Krim u svoje granice, što je akcija koju Bela kuća vidi kao flagrantnije kršenje medjunarodnog prava. Zvaničnici takodje vide Ukrajinu kao strateški važniju zemlju od Gruzije“, zaključuje AP.


Sponzor - Sportal\n10:18 - 08.03.2022\nPonovo je trenutno drugi teniser sveta u centru pažnje.\n13:45 - 01.03.2022\nJedan od glavnih sponzora Novaka Đokovića, francuski Pežo, odlučio je da raskine saradnju sa srpskim asom iako je pre toga obećao da to neće učini, javlja britanski Ekspres.\n15:45 - 08.02.2022\nREVOLUCIJA Barselona menja ime stadiona, a sve zbog 280 miliona evra! Evo kako će se zvati\nBarselona u poslednje vreme kuburi sa finansijama, a deo problema bi mogao da reši novi sponzorski ugovor.\n17:23 - 17.01.2022\n13:38 - 21.07.2021\nVeć osam godina niko ne može da ih skine sa trona u Srbiji, a sada ponovo kreću u pohod na nove uspehe! Rukometni klub Vojvodina sa velikim ambicijama ulazi u novu sezonu, u kojoj će braniti titulu prvaka, Kup Srbije, učestvovati u regionalnoj ligi i na\n20:20 - 15.04.2020


Rusija pokreće serijsku proizvodnju najnovijeg tenka T-14 „Armata“ - 29.12.2021, Sputnik Srbija\nNajnoviji tenk T-14 „Armata“ pušten je u serijsku proizvodnju, saopštio je prvi zamenik direktora ruske državne korporacije „Rosteh“ Vladimir Arjakov. 29.12.2021, Sputnik Srbija\nOve godine su počela državna testiranja novog borbenog kompleta za tenk, a kako se očekuje testiranja će biti završena sledeće godine.Osvrnuo se i na isporuke lovaca Su-57, rekavši da su kod tih lovaca pete generacije korišćene potpuno nove tehnologije i novi pristupi. Kako je Artjakov istakao, Su-57 je potpuno nova letelica koja praktično nema pandana u svetu.T-14 „Armata“ koji je razvio „Uralvagonzavod“ je osnovni tenk naoružan glatkocevnim topom 2A82-1M kalibra 125 mm, koji može da primeni vođene granate. Jedna od karakteristika tenka je u tome što je njegova posada smeštena u blindiranim kapsulama, a kupolom se upravlja na daljinu. Tenk je opremljen najnovijim kompleksom aktivne zaštite „Afganit“ za obaranje neprijateljskih raketa i granata.Ovo borbeno vozilo ima najsavremeniju opremu, uključujući borbeni informacioni i kontrolni sistem i radarske stanice. T-14 je takođe opremljen aparaturom jedinstvenog sistema za upravljanje.\nrusija, tenk armata, t-14, su-57, rusija – vojska i naoružanje, vojska i naoružanje\n14:05 29.12.2021 (Osveženo: 14:33 29.12.2021)\nNajnoviji tenk T-14 „Armata“ pušten je u serijsku proizvodnju, saopštio je prvi zamenik direktora ruske državne korporacije „Rosteh“ Vladimir Arjakov.\n„Pokrećemo serijsku proizvodnju našeg najnovijeg tenka T-14, o kome već svi u svetu pričaju“, rekao je Artjakov za televiziju „Rusija 24“.\nOve godine su počela državna testiranja novog borbenog kompleta za tenk, a kako se očekuje testiranja će biti završena sledeće godine.\nOsvrnuo se i na isporuke lovaca Su-57, rekavši da su kod tih lovaca pete generacije korišćene potpuno nove tehnologije i novi pristupi. Kako je Artjakov istakao, Su-57 je potpuno nova letelica koja praktično nema pandana u svetu.\n11 Jul 2021, 19:55


Beogradski glas (Beta) – Zadatak potencijalnog novog evropskog komesara za proširenje i susedstvo, Mađara Olivera Varheljija, biće da podstakne napredak reformi u zemljama kandidatima za članstvo na Zapadnom Balkanu i održi kredibilnost perspektive proširenja EU što, kako sada stvari stoje, može da izgleda kao „nemoguća misija“.\nU pismu Varheljiju, sada ambasadoru Madjarske u EU, Fon der Lajen je istakla da je budućnost EU „oblikovana i vezana za budućnost njenih suseda i partnera“.\n„Stabilan, bezbedan i prosperitetan region oko EU stoga je od izuzetnog značaja“, napisala je Fon der Lajen i naglasila da EU treba da bude prisutna i aktivna u susedstvu, da saradjuje u suprotstavljanju zajedničkim izazovima i korišćenju zajedničkih mogućnosti, i da pruži podršku reformama.\nFon der Lajen je napisala da je „evropska perspektiva“ Zapadnog Balkana pomogla prevazilaženju istorijskih podela i pokrenula suštinske političke i ekonomske reforme.\nAli istovremeno u tom regionu značajno raste drugi „uticaj spolja“, ukazala je nova predsednica Evropske komisije.\n„Neophodno je da održimo i ubrzavamo napredak u narednih pet godina, na osnovu zasluga svake zemlje-kandidata, zadržavajući kredibilnu perspektivu budućeg proširenja“, napisala je ona.\n„Vi treba da radite na ubrzavanju strukturnih i institucionalnih refomi sa snažnim fokusom na osnove vladavine prava, ekonomskog razvoja i reforme javne uprave“, navela je Fon der Lajen u pismu kandidatu za komesara za proširenje i susedstvo.\nUrsula fon der Lajen je napisala da zadaci budućeg komesara za proširenje i susedstvo „nisu isključivi“, s obzirom da će se „u idućih pet godina pojaviti mnogobrojne nove prilike i izazovi“, te je pozvala Varheljija da u radu blisko saradjuje s njom i s ostalim komesarima.\nOznakečlanstvo u EU EU Evropska unija Evropski komesar za proširenje Naslovna-centar Naslovna-traka Olivera Varhelji pridruživanje Evropskoj uniji Zapadni Balkan\nMedojević: Godinama zatrpavam EU dokazima o korupciji lopovskog režima Mila Đukanovića i njegovoj vezi sa narko kartelima i – ništa\nAmbasador Nemačke: Države Zapadnog Balkana da uđu u neku vrstu ekonomske unije? Bez punopravnog članstva u EU? Od toga nema ništa


Prilika za mlade preduzetnike iz Crne Gore da steknu iskustvo u inostranstvu\nPrilika za mlade preduzetnike iz Crne Gore da stek...\nObjavljeno: 26.11.2021. • 14:04 Autor: Ministarstvo ekonomskog razvoja\nEvropska unija već 12 godina sprovodi program prekogranične razmjene „Erasmus za mlade preduzetnike“, koji novim ili budućim preduzetnicima daje priliku da borave u inostranstvu i uče od iskusnih kolega. Pravo da se prijave imaju i preduzetnici iz Crne Gore, koji to mogu uraditi preko online platforme www.erasmus-entrepreneurs.eu bilo kada, s obzirom na to da je poziv uvijek otvoren.\nProgram je detaljnije predstavljen tokom Info dana, koji su u EU info centru organizovali Evropska unija u Crnoj Gori i Agencija za lokalnu demokratiju, u saradnji sa Ministarstvom za ekonomski razvoj i Unijom mladih preduzetnika. Ambasadorka Evropske unije u Crnoj Gori Oana Kristina Popa je tom prilikom istakla da Erasmus za mlade preduzetnike podržava nove biznise u krucijanoj fazi njihovog razvoja i pomaže im da rastu.\nCrna Gora je član programa od 2015. godine i do sada su naši preduzetnici pretežno boravili u Švedskoj, Njemačkoj i Španiji. Iz ugla države, za ovaj program je zaduženo Ministarstvo ekonomskog razvoja.\nLjiljana Belada iz Ministarstva ekonomskog razvoja kazala je da se EYE sprovodi u 45 zemalja, što znači da naši preduzetnici mogu boraviti ili biti domaćini preduzetnicima iz svih ovih zemalja. To su svakako sve zemlje članice EU, zemlje kandidati, ali i Kanada, Amerika, Singapur, Izrael, Tajvan, Južna Koreja.\n„Cilj programa je podrška evropskim preduzetnicima da steknu iskustvo, da uče, da se umrežavaju i to boraveći određeni period kod iskusnih preduzetnika u zemljama EU ili drugim zemljama učesnicama programa. Na taj način jačaju preduzetnički duh, stiču potrebne vještine, stvaraju kontakte i time uslove za prekogranično poslovanje, dakle razvijaju internacionalizaciju i konkurentnost“, navela je Ljiljana.\nOna je podsjetila da je EK donijela novi Program za 2021-2027, Single Market Program, u okviru kojeg će se nastaviti podrška ovim i sličnim projektima, Ministarstvo je stim u vezi već iskazalo interesovanje za učešćem, i započelo prve formalne pregovore. Potpisivanje Sporazuma za novi finansijski okvir se očekuje početkom 2022. godine.\n„Na ovaj način želimo da nastavimo obezbjeđivanje preduslova crnogorskim preduzećima za učešćem u ovom EU programu, sa nadom da će što više mladih preduzetnika uzeti učešće i iskoristiti benefite koje ovaj projekat pruža,“ zaključila je Belada.\nErasmus za mlade preduzetnike Mala i srednja preduzeća Ljiljana Belada


DRAMA U MLADENOVCU: Policajac heroj, iako nije bio na dužnosti, golim rukama savladao naoružanog razbojnika | Novosti.RS\n21. 09. 2019. u 10:00\nTokom noći u ugostiteljskom objektu brze hrane "Pink panter" u Ulici kralja Aleksandra Obrenovića u Mladenovcu došlo je do pokušaja razbojništva, koji je uspeo da spreči jedan policajac, iako u tom trenu čak i nije bio na dužnosti, saznaju "Novosti".\nPrema prvim informacijama, razbojnik je poručio hranu, sačekao da ostale mušterije izađu napolje, a zatim uperio pištolj u pedesetšestogodišnju radnicu i tražio da mu preda novac.\nIspred lokala se slučajno zatekao pripadnik Policijske brigade Nemanja Pavlović (29) koji nije bio na dužnosti, nije imao kod sebe oružje i koji je bio u civilu, ali nije oklevao ni trenutka - golim rukama je savladao razbojnika sa pištoljem u ruci i razoružao ga, do dolaska kolega iz mladenovačke policije.\nPROČITAJTE I: Teška saobraćajna nesreća kod Kovina, jedna osoba poginula\nČak i među njima ponekad ima neki pošten.\n@Srđan, N. Beograd - Neprimeren komentar.


OSM Televizija - Američka politika se mijenja u korist Srbije i Srpske\nNova spoljna politika Amerike koju definiše predsjednik Donald Tramp je antiglobalistička i stvari počinju da se mijenjaju u korist Srbije, pa i Republike Srpske, a tom novom pristupu otpor se javlja samo u dijelu američke administracije koji pokušava da sabotira promjene, ocjenjuje politički analitičar iz Vašingtona Obrad Kesić.\nKesić navodi da ne bi trebalo pridavati pretjerani značaj posljednjem pismu iz Bijele kuće u kojem se govori o uzajamnom priznanju Beograda i Prištine jer je ono više odraz stava dijela američke administracije naklonjenog bivšoj politici.\nKesić je za list Politika ocijenio, da je takvo pismo samo pokušaj starih snaga iz američke administracije da "vrate točak unazad".\nPodsjeća da je Trampov savjetnik za nacionalnu bezbjednost Džon Bolton bio prvi američki zvaničnik koji je dozvolio mogućnost razmjene teritorija, ako se o tome dogovore Beograd i Priština.\n- Otkud onda pismo u kojem se poručuje da je uzajamno priznanje rješenje za Kosovo? - pita Kesić.\nOn ističe da je neko iz birokratije iskoristio to što se za velike praznike iz Stejt departmenta upućuju prigodna pisma mnogim državama da bi kroz pismo "progurao" stav prethodne administracije.\n- A ljudi oko predsjednika nisu vidjeli ništa kontroverzno, jer misle da je to samo čestitka. Tako su iz Vašingtona stigle potpuno oprečne i kontradiktorne poruke - ocijenio je Kesić.\nOn je rekao da su stvari sada drugačije, te da, prije svega, dio tog političkog estabilišmenta koji se nalazio u državnim institucijama odlazi i tako slabi podrška, ne samo za politku SAD prema Kosovu, već generalno za takvu spoljnu politku koja se može nazvati globalističkom.\nKesić je dodao da se Trampov antiglobalistički pristup svijetu vidi po tome koji su mu prioriteti i kakvi su mu odnosi prema EU i NATO.\nJoš iz iste kategorije: « Beograd otvara sedam novih ambasada i konzulata Burno na sjednici Skupštine CG: Opozicija napustila zasjedanje »


Dug RS-a na kraju 2015. pet milijardi i 277 miliona KM - RTV Doboj\nDug RS-a na kraju 2015. pet milijardi i 277 miliona KM\nBANJA LUKA, Dug Republike Srpske (RS) na kraju prošle godine iznosio je pet milijardi i 277,1 milion KM, što je čak 58,48 posto bruto domaćeg proizvoda (BDP).\nOvo su zvanični podaci entitetske vlade, navedeni u Informaciji o dugu RS-a sa stanjem na dan 31. decembra 2015., a koju će na redovnoj sjednici u oktobru razmatrati poslanici Narodne skupštine.\nStanje javnog duga RS-a na kraju prošle godine iznosilo je četiri milijarde i 295,48 miliona KM ili 47,60 posto BDP-a.\nDug RS-a (budžeta) je tri milijarde i 570,68 miliona KM, jedinica lokalne samouprave iznosio je 385,91 milion KM, fondova socijalne sigurnosti 338,89 miliona KM, dug javnih preduzeća i Investiciono-razvojne banke (IRB) čak 981,62 miliona KM.\nOd ukupnog duga RS-a na vanjski su se odnosile tri milijarde i 12,07 miliona KM, od čega je ponovo najveće zaduženje budžeta entiteta i na kraju 2015. je iznosilo milijardu i 951,40 miliona KM.\nPo osnovu servisa duga RS-a i indirektnog duga u 2015. godini je, kako se navodi u informaciji, plaćeno 505,29 miliona KM, od čega se na servis vanjskog zaduženja odnosi 204,30 miliona KM, dok je servis unutrašnjeg duga bio 300,99 miliona KM.\nS aspekta kreditora, u strukturi stanja ukupnog vanjskog duga RS-a, najveće su obaveze prema Svjetskoj banci (WB IDA, WB IBRD) u iznosu od milijardu i 14,43 miliona KM, Evropskoj investicionoj banci (EIB) od 712,03 miliona KM, Međunarodnom monetarnom fondu (MMF) od 378,52 miliona KM…\nKonsolidovane obaveze “starog duga“ koje su alocirane na RS (budžet) iznose milijardu i 144,13 miliona KM, otplaćeno je po osnovu glavnice 528,07 miliona KM, a stanje duga na kraju 2015. iznosilo je 583,26 miliona KM.\n“Novi“ dug obuhvata kreditna sredstva odobrena RS (budžetu), jedinicama lokalne samouprave, javnim preduzećima i IRB-u, nakon potisivanja Dejtonskog sporazuma.\nUkupno odobrena sredstva “novog duga“ u ovom periodu iznose čak pet milijardi i 672,58 miliona KM.\nIz kretanja ukupnog vanjskog duga u periodu 2011.-2015. godine vidi se da je nakon pada učešća duga RS-a (budžeta) u ukupnom vanjskom dugu u 2012. i 2013. godini došlo do njegovog rasta u 2014. i 2015., stoji u informaciji entitetske vlade.\nSutra isplata dodatka na djecu i materinskog dodatka\nLjubljana zatvara nuklearku “Krško”


Izmene i za drumsko putovanje u Nemačku - Portal 105.rs\nNaslovnaInfoVestiIzmene i za drumsko putovanje u Nemačku\nIzmene i za drumsko putovanje u Nemačku\nPonovo je potreban test ili Zeleni sertifikat za ulazak u Nemačku i kada je drumski saobraćaj u pitanju.\nOd početka ovog meseca, 1. avgusta, ponovo je prilikom ulaska u Nemačku i kada ej u pitanju drumski saobraćaj potrebno da se priloži neka od potvrda koja dokazuje da je putnik vakcinisan, testiran sa negativnim rezultatom ili je preležao virus korona.\nOve mere su do sada važile samo za putovanje avionom, ali se sada ponovo ove mere kontrolisanja primenjuju i kada se u ovu zemlju ulazi automobilom, kombijem, autobusom, ili bilo kojim drumskim prevoznim sredstvom.\nPutnici koji ulaze u Nemačku, prilikom prelaska granice moraju da prikažu nešto od navedene dokumentacije:\nbrzi antigenski test ne stariji od 48 sati ili PCR urađen najduže pre 72 sata od momenta dolaska na granicu,;\npotvrdu o revakcinaciji od koje je prošlo najmanje 14 dana;\npotvrdu o preležanom virusu korona koja datinara najmanje 28 dana, a najviše 6 meseci od prelaska granice.\nDigitalni zeleni sertifikat koji sadrži podatke u vezi sa vakcinacijom, rezultate testiranja ili informacije u vezi sa oporavkom od virusa korona možete preuzeti preko eUprave.\nŠto se testiranja tiče promena nema – možete zakazati preko eUprave PCR testiranje koje košta 9 hiljada dinara. Antigensko testiranje se vrši bez zakazivanja, cena je 3 i po hiljade dinara. Konkretno u Zrenjaninu ovo testiranje možete uraditi svakoga dana, osim nedelje, u periodu od 8h do 8.30h u kućici ispred same zgrade Zavoda za javno zdravlje. Sa sobom treba poneti uplatnicu kao dokaz o uplati, kao i popunjen Zahtev za testiranje\nIzuzetak: Licima zaposlenim kod prevoznika nije potrebna ni potvrda o negativnom testu na prisustvo virusa kovid 19, niti potvrda o revakcinaciji ili potvrda o preležanoj bolesti, navodi se na sajtu Ambasade Savezne Republike Nemačke u Beogradu.


Prostori za mlade zavise od solidarnosti - oradio.rs\nU Novom Sadu postoje prostori za mlade u kojima je moguće pronaći mesta za stvaranje, ali i kvalitetne sadržaje koji ne bi postojali bez solidarnosti među mladima. Prostori poput Doma b-612 ili KC Laba su, na primer, među onima koji omogućavaju mladima da svoj potencijal iskoriste do maksimuma.\nBaš zbog takve solidarnosti, dom b-612 je prošle nedelje organizovalo i benefit svirku za jedan drugi prostor koji je preko potreban mladima, ali u Beočinu. Underground Disco izgubio je svoj prostor u beočinskom Domu kulture, a jedan od organizatora kaže da je domu b-612 bio među prvima koji je pritekao u pomoć.\n"Mi smo imali aktivnosti u Beočinu, u sklopu Doma kulture godinu i mesec dana i onda smo izgubili taj prostor. Izbačeni smo i logičan sled bio je da sarađujemo sa domom b-612 i još nekim organizacijama, kako bismo skupili novac", kaže jedan od organizatora iz kluba Underground Disco.\nZbog ovakve saradnje postavlja se pitanje da li je to zapravo ključ postojanja određenih prostora. Zoran Otrupčak iz doma b-612 kaže da oni već tri godine pružaju prostor brojnim organizacijama.\n"Ustupali smo prostor mnogim organizacijama i do sad je manje više svaka organizacija mogla da održi neki program kod nas, da li su to neke projekcije ili nešto drugo... Sarađivali smo sa Erasmusom, sa mnogim pojedincima, bendovima, dosta ljudi je prošlo kroz naš prostor", kaže Zoran Otrupčak.\nPosetioci doma sa kojima smo razgovarali kažu da u dom b-612 dolaze zato što organizuju zanimljive događaje kao što su radionice, projekcije filmova ili zbog određene muzike koja se tamo pušta. Mnogi ističu i da je lokacija blizu centra veoma povoljna, ali su najveća prednost alternativni sadržaji.\nOsnivači tvrde da nije lako organizovati i samoinicijativno napraviti mesto koje pruža zanimljiv sadržaj i koje može da opstane, kao što dom b-612 opstaje već tri godine. Zoran Otrupčak dao je savet kako započeti nešto ako već postoji ideja i motivacija.\n"Da skupi ekipu, dobru volju i da krene i da pita za savet ako negde zapne, pored nas postoje i drugi ljudi koji bi rado pomogli, da li je to ustupanje prostora, da se skupi neka potencijalna kinta ili kroz pozajmicu opreme, poklanjanje znanja, šta god...", kaže Otrupčak.\nSa druge strane, Kulturni centar Lab u petak slavi prvu godinu postojanja. Kuću od 730 kvadrata sređuju osnivači i saradnici ovog centra a jedan od njih, Stanislav Drča, opisao je za Oradio kako će ovaj prostor moći da se koristi.\n"Imaćemo sektore, od muzičkog studija, biblioteke, coworking prostora, izložbenog dela, rezidencije za različite umetnike i sadržaje", rekao je Stanislav Drča.\nRazličiti su razlozi zašto ljudi posećuju KC Lab. Evo nekih odgovora:\nSvi uspeju da nađu svoje mesto u toj različitosti i nema osuđivanja. Svako nađe da popriča sa nekim, svi uče jedni od drugih što ne bi mogli sami, svako ima različito znanje, pa upotpunjujemo jedni druge.\nSamo ime mesta govori da je centar kulture. Ovde je spoj kreativnih ljudi iz različitih organizacija koji aktivno deluju na scenu Novog Sada, ovde se okupila ekipa koja želi da da šansu mladima da se pokažu kroz neki urbani alternativni život.\nKC Lab može da pruži i može da realizuje neke ideje.\nU petak 31. avgusta KC Lab kroz raznovrstan sadržaj od 16 časova započinje proslavu na tri različita stejdža, a uveče se žurka nastavlja u Borisovom ateljeu.\nKao što se može primetiti, ovo su prostori koji se još razvijaju, finasijski zavise isključivo od posetilaca i publike, a njihovo osoblje volonterski učestvuje. Zbog toga, ako želite dobru alternativnu svirku, neku zanimljivu radionicu ili prostor u kojem želite da stvarate, on sigurno postoji u vašoj blizini.


Obamin kandidat za mesto državnog sekretara, senator Džon Keri, rekao je danas da će Sjedinjene Države “učiniti ono što moraju” kako bi sprečile Iran da eventualno razvije nuklearno naoružanje. U …\nSeverna Koreja najavila je “jake fizičke protivmere” ka Južnoj Koreji ako se ista pridruži sankcijama koje je UN nametnuo Pjongjangu. Ujedinjene nacije su inače zbog prošlogodišnjeg lansiranja raketa pooštrile sankcije …\nNa prvoj plenarnoj sednici Katalonski parlament dvotrećinskom većinom je usvojio deklaraciju o Kataloniji kao suverenom entitetu. Ovo je uvod u referendum o samoopredeljenju severne španske pokrajine. Deklaraciju su predložile vladajuća …\nTokom 2012. broj nezaposlenih u svetu porastao je za dodatna četiri miliona ljudi, a očekuje se i dalji porast, upozorava Međunarodna organizacija rada u svom novom izveštaju. Iako zemlje OECD …


Učenička praksa sa platom od 950 € i odmorom › Made-in-Germany.rs\nZa praktičan rad u okviru programa dualnog obrazovanja, nemački učenici dobijaju mesečnu platu od 250 do 950 eura, a uz to imaju pravo i na godišnji odmor.\nNa konferenciji „Obrazovanje po meri privede – dualno obrazovanje“, nemački ekspert za dualno obrazvanje Peter Krize je istakao veoma veliku važnost ovakvog tipa obrazovanja za privredu Nemačke. On je objasnio da takvo školovanje traje između dve i po i tri godine, a da učenici nakon položenog teorijskog i praktičnod ispita odmah mogu da se zaposle i počnu da rade kao predradnici, majstori, pa čak i da dobiju zvanje inženjera.\n– Taj obrazovni sistem u Nemačkoj je podeljen na sticanje znanja u školi i praksu u preduzećima gde se stiču praktične veštine. Odnos učenika, preduzeća i škole je regulisan ugovorom koji sklapaju privredne komore, a koje realizuju i završne ispite. Đaci u proseku imaju od 250 do 950 eura mesečnu naknadu tokom rada u preduzećima koja učestvuju u programu dualnog obrazovanja. Oko visine te naknade mogu da pregovaraju čak i sindikati – naveo je Krize, a prenosi agencija „Tanjug“.\nPo njegovim rečima, u nemačkom sistemu postoji pet kategorija za dualno obrazovanje. Na primer, prva je industrija i trgovina, gde se obrazuju industrijski menahničar, komercijalista, pekar…\n– Svako može da završi obuku u dualnom obrazovanju bez obzira na godine, pol i uzrast, osim za neka specifičnca zanimanja za koja je potrebno ispuniti određene posebne uslove. Ukoliko neko ima natprosečne rezultate, postoji i mogućnost skraćenja njegovog procesa obrazovanja – dodao je Krize.\nOd MiG na 18/05/2016 / BLOG, Finansije, Industrija, Investicije, Proizvodnja, Tržište rada, Zanatstvo / Ostavite komentar


Predsednica Kosova Vjosa Osmani rekla je nakon sastanka sa slovenačkim kolegom "da dobri odnosa Kosova i Slovenije datiraju još iz devedesetih godina prošlog veka".\n"Slovenija je podržala nezavisnost Kosova i dala poseban dorpinos politici. Liberalizacija viza je zakasnila za građane Kosova, pa se zahvaljujem Pahoru na želji da podrži liberalizaciju. Nadam se da će uspeti da ubedi ostale države koje nisu podržale viznu liberalizaciju", rekla je ona.\n"Srbija putem ilegalnih strukutra na severu pokušava da destabilizuje Kosovo. Kako bi to sprečili, potrebna nam je podrška naših prijatelja kao što je Slovenija. Kosovo nikada nije bilo destruktivna strana u dijalogu, Kosovo je bilo maksimlano angažovano kako bi se proces završio uspešno. Daćemo maksimum u dijalogu, ali imamo svoje principe, maksimalno ćemo ih braniti", rekla je ona.\n"Priznanje nije lak put, ali Slovenija podržava Kosovo. Dijalog nije jednostavan i može se doći do kraja, ukoliko postoji politička volja dveju strana. Iz Beograda kažu da Priština nema političku volju, a ovde je mišljenje obrnuto. Predlažem da se prevaziđu nesporazumi i da se dijalog nastavi", rekao je Pahor i pozvao na bržu implementaciju svih postignutih dogovora i prevazilaženje bilateralnih problema.\n"Nema ničeg bitnijeg od zaštite bezbednosti građana. Kosovo je sprovelo više od 90 odsto sporazuma, deo koji nije sproveden o ZSO treba da se razmotri od strane Ustavnog suda, a sud je rekao da ZSO nije su skladu sa Ustavom. ZSO ne može da ima izvršna prava", navela je Osmanijeva.\n"Prvi uslov je da se veruje u dijalog i da se poštuju sporazumi. Mi shvatamo odluku Ustvanog suda povodom ZSO. Rekao bih, kao prijatelj Kosova i Srbije, da ih vidim u dijalogu koji je iskren i težak, a rešenje je da se vrati poverenje i svi problemi se mogu rešiti", istakao je on.\n"U razgovoru sa predsednicom (Vjosom Osmani) video sam da ima puno protivrečnosti, ali kada je došlo do ove inicijative, mislio sam da je to dobar način za rešavanje odnosa Kosova i Srbije, da ako države u Berlinskom procesu sarađuju u ekonomskom, političkom i drugim apsektima, da će doći do rešavanja problema koji do danas nisu rešeni. Ipak, ne želim da bude naivan, to su nezavisne države i same treba da donose odluke", naveo je Pahor.\nS druge strane, predsednica Kosova smatra da je Otvoreni Balkan prostor za "ekspanziju srpske hegemonije".\n"Srbija se trudi da igra glavnu ulogu, nema dobre ciljeve prema nama. Dok Srbija teži da Kosovo pristupi takvoj inicijativi kao njena pokrajina, realnost je potpuno drugačija, mi smo suverena i nezavisna država, pa takva inicijativa ne služi interesu nađe zemlje, ni regiona", poručila je Osmanijeva.